Голларга бой ўйинда ёшларимиз мағлуб бўлишди\nУчрашувнинг иккинчи дақиқасида меҳмонлар ҳисобни очишди. Дилшод Комилов гол муаллифига айланди. 15-дақиқада рақибларимиз иккинчи тўпни киритишлари мумкин эди. Муҳаммадали Собиров жамоамизни муқаррар голдан сақлаб қолди. Азиз Амоновнинг зарбасини дарвозабонимиз маҳорат кўрсатиб бартараф этди. 33-дақиқада футболчиларимиз ҳисобни тенглаштиришди. Мухторов жарима зарбасини қойилмақом тарзда ижро этди. Унинг зарбаси “парашют” услубидан рақиб дарвозасидан ўрин олди.\nТайм охирида Тимур Усмонов жамоасини олдинга олиб чиқиши мумкин эди. Аммо у қулай имкониятни голга айлантира олмади.\nИккинчи бўлимнинг иккинчи дақиқасида меҳмонлар ҳисобда олдинга чиқиб олишди. Бурчак зарбасидан кейин Муҳаммадали Собиров тўпни қайтариш чоғида ўз дарвозасини ишғол этиб қўйди. 54-дақиқада рақибларимиз учинчи тўпни киритишди. Бу сафар Муҳаммадали Номозов голга муаллифлик қилди. Қанот ҳаками ўйиндан ташқари ҳолатни кўрсатиб байроқчасини кўтарди. Футболчиларимиз тўхтаб қолишди. Бош хакам эса ўйинни давом эттирди, натижада гол ўтказиб юбордик. 60-дақиқада футболчиларимиз ҳисобни қисқартиришди. Ҳамидулло Абдуҳамидов рақиб дарвозасини аниқ нишонга олди.\n72-дақиқада захирадан майдонга тушган Владислав Фомин “Локо”нинг тўртинчи голига муаллифлик қилди.\n80-дақиқада жуда қулай имконият юзага келганди. Тимур Усмоновнинг зарбаси дарвоза устунига тегиб қайтди. 83-дақиқада Абдуҳамидовнинг боши билан берган зарбаси салгина ноаниқ бўлди.\nУчрашувнинг қолган дақиқаларда ҳар икки жамоамизнинг ҳужумлари самарасиз якунланди ва ёшларимиз мағлубиятга учрашди.\n“Қўқон-1912” – “Локомотив” – 2:4 (1:1)\nҲакамлар: Ғайрат Жўраев, Шохрух Аъзамов, Азизбек Исақов, Шаҳбоз Ваҳобжонов.\nГоллар: Иброҳим Мухторов (33), Хамидилло Абдуҳамидов (60) – Дилшод Комилов (2), Муҳаммадали Собиров (47 автогол), Муҳаммадали Номозов (54), Владислав Фомин (72).\n“Қўқон-1912”: 12. Муҳаммадали Собиров, 4. Собит Синдаров, 21. Тимур Усмонов, 28. Рамз Исақов, 29. Ҳамидулло Абдуҳамидов, 31. Иброҳим Мухторов, 38. Шахзоджон Маъмуржонов, 42. Барҳаёт Саидаҳмаджонов, 47. Дониёр Тўлашев, 98. Иброҳим Аҳмаджонов, 99. Дилшод Баратов.\nЗахира: 92. Расул Абдумўминов, 3. Аюбхон Абдурахимов, 6. Иброҳим Усмонов, 26. Абдуллоҳ Миркомилов, 27. Жасур Ёқубов, 32. Шукур Мўминов, 36. Умид Муҳаммадалиев, 39. Бекзод Каримов, 41. Аброр Усмонов.\n“Локомотив”: 84. Ҳожиакбар Жўраев, 14. Азизбек Амонов, 15. Жавоҳир Соҳибов, 18. Иброҳим Ғанихонов, 19. Аваз Ўлмасалиев, 21. Жавоҳир Эсонқулов, 26. Дилшод Комилов, 51. Муҳаммадали Номозов, 52. Жалолиддин Жумабоев, 79. Асад Исломов, 81. Бек Абдуллаев.


Ўзбекистонда 14 июнь куни 114 кишида коронавирус аниқланди. Коронавирус Сурхондарёга қайтди - Daryo\n23:40, 14.06.2020 156827\nЎзбекистонда 14 июнь куни 114 кишида коронавирус аниқланди. Коронавирус Сурхондарёга қайтди\nЎзбекистонда 13 июнь соат 23:00 дан 14 июнь соат 23:00 га қадар коронавирусга чалиниш билан боғлиқ 114 та ҳолат қайд этилди.\n81 нафари карантин муассасаларида;\n27 нафари аҳоли орасида (Тошкент шаҳрида — 10 нафар, Сурхондарё вилоятида — 9 нафар, Тошкент вилоятида — 5 нафар, Бухоро вилоятида — 2 нафар ҳамда Сирдарё вилоятида — 1 нафар);\n6 нафари эса халқаро юк ташувчи автомашина ҳайдовчилари орасида (Тошкент вилоятида — 5 нафар, Сирдарё вилоятида — 1 нафар) аниқланган.\nАҳоли орасида коронавирус қайд этилиши ҳолати бир кун олдинги кескин камайишдан сўнг яна кўпайди. Бир кун ичида 27 кишида коронавирус аниқланди, улардан энг кўпи Тошкент шаҳрида қайд этилди — 10 та ҳолат. Тошкент шаҳри аҳоли орасида коронавирус қайд этилиши бўйича деярли ҳар куни энг кўп ҳолат қайд этилаётган ҳудуд бўлиб турибди. Пойтахтда июнь ойида фақат 3 июнь куни аҳоли орасида биронта ҳам касалликни юқтириб олиш ҳолати қайд этилмаганди.\nБухоро вилоятида қайд этилган янги 2 та ҳолат ҳам аҳоли орасида қайд этилди. Вилоятда 12 июнда кузатилган касалликка чалиниш билан боғлиқ 5 та ва 10 июндаги 2 та ҳолат ҳам аҳоли орасида аниқланганди.\nТошкент вилоятида аҳоли орасида ҳам, халқаро юк ташувчи автомашина ҳайдовчилари орасида ҳам 5 тадан ҳолат қайд этилган бўлса, Сирдарё вилоятида аҳоли орасида ва халқаро юк ташувчи машина ҳайдовчилари орасида биттадан ҳолат қайд этилди.\nСурхондарё вилоятида аҳоли орасида бир йўла 9 кишида коронавирус аниқланди. Вилоят 20 майдан буён «яшил» ҳудуд эди. Коронавирус аниқланганидан сўнг вилоятда кенг қамровли дезинфекция ишлари бошланди. Вилоятнинг туман ва шаҳарларининг «қизил», «сариқ» ва «яшил» ҳудудлари рўйхати янгиланди:\n«Қизил» ҳудудлар: Термиз шаҳри, Бойсун, Музработ, Термиз ва Шўрчи туманлари.\n«Сариқ» ҳудуд: Сариосиё тумани.\n«Яшил» ҳудудлар: Ангор, Бандихон, Денов, Жарқўрғон, Қизириқ, Қумқўрғон, Олтинсой, Узун ва Шеробод туманлари.\nИюнь ойи давомида Қашқадарё ва Хоразм вилоятлари ҳам коронавирусдан холи ҳудуд мақомини йўқотганди.\n14 июнь куни 69 нафар фуқаро соғайди. Шундан 55 нафари Тошкент шаҳридаги, 10 нафари Бухоро вилоятидаги, 4 нафари Наманган вилоятидаги тиббиёт муассасаларида шифо топди.\nШифохоналардаги 1118 нафар бемордан 897 нафари Тошкентдаги тиббиёт муассасаларида даволанмоқда (Сирдарё вилоятидаги беморлар ҳам Тошкент шаҳрига ўтказилган). Қолган 221 нафар бемор мамлакатнинг 9 ҳудудидаги шифохоналарда даволанмоқда.\nҲозирда касаллик қайд этилган жами 5080 нафар бемордан 3943 нафари соғайиб, даволаниш кўрсаткичи 77 фоизни ташкил этмоқда. Бу борадаги кўрсаткич бир фоизга ёмонлашди.\nМаълумот ўрнида, Жиззах ва Фарғона вилоятлари коронавирусдан холи ҳудуд бўлиб турибди. Қорақалпоғистонда 6, Бухорода 8, Андижонда 9, Наманганда 11 ва Хоразмда 14 нафар бемор қолди.\nАҳволи оғир беморлар\nАйни пайтда тиббиёт муассасаларида даволанаётган 1118 нафар бемордан 12 нафари оғир, 2 нафари эса ўта оғир аҳволда. Бир сутка ичида аҳволи оғир ва ўта оғир беморлар сонида ўзгариш кузатилмади.\n15 мартда эпидемия бошланганидан бери Ўзбекистонда 19 нафар бемор COVID-19 асоратлари оқибатида вафот этган. Июнь ойининг ўзида 4 нафар бемор вафот этди.\nҲозирда Ўзбекистонда уй карантинида 28 297 нафар, стационар карантинда эса 21 717 нафар фуқаро тиббий кузатувда бўлиб турибди. Бир кун ичида уй карантинидаги фуқаролар сони 1337 нафарга кўпайган бўлса, стационар карантиндаги фуқаролар сони 780 нафарга камайди.\nШу кунгача карантинга олинганлар ва карантиндан чиқарилганлар ҳақидаги маълумотларни ССВ матбуот котиби 12 июндан бошлаб беришни тўхтатди. Охирги марта 11 июнь куни берилган ахборотда Ўзбекистонда 458 539 нафар фуқаро карантинга олинган бўлиб, уларнинг 411 033 нафари карантиндан чиқарилгани маълум қилинганди.\nМавзуга доир: Ўзбекистонда энди карантин харажатлари карантин талабларини бузганлар томонидан қопланади\nРеспублика махсус комиссияси қарорига кўра, эндиликда Ўзбекистонга санитария-эпидемиологик вазият барқарор бўлган (яшил рейслар) Япония, Жанубий Корея, Хитой ва Исроилдан (охирги 14 кун ушбу мамлакатларда бўлиб турган) кириб келган шахслар карантин назоратига олинмайди.\nАйни вақтда коронавирус инфекцияси билан касалланиш ҳолатлари камайган (сариқ рейслар) Европа Иттифоқи, Малайзия, Таиланд, Сингапурдан (охирги 14 кун ушбу мамлакатларда бўлиб турган) кириб келган шахслар 14 кун давомида уй карантини назоратига олинади.\n«Коронавирус инфекцияси билан касалланиш ҳолатлари камаймаган (қизил рейлар — эвакуация рейслари) қолган бошқа давлатлар, жумладан, БАА, Туркия, Эрон, Афғонистон, Россия ва бошқа МДҲ давлатларидан кириб келган шахслар 14 кун давомида карантин назоратида сақланади», — дейилади Республика махсус комиссияси ахборотида.\n12:53, 23.01.2022 151300\n15:26, 03.01.2022 166624\n«Ҳаммомдан чиқмоқчи бўлиб турганимизда портлаш бўлди, кейин билсам, икки шеригим вафот этибди». Фарғонадаги портлашдан жабрланганлар воқеа ҳақида\n17:24, 09.01.2022 79302\n00:13, 28.01.2022 5073\nОммавий равишда балиқ овлаётган Сочи аҳолиси, Холокост қурбонларини хотирлаш маросими, Истанбулда тинмаган қор. 27 январь суратлари\n23:46 Бугун 4808\nЎзбекистон бозорларидаги озиқ-овқат маҳсулотларининг нархлари маълум қилинди\n23:33 Бугун 4614\nСурхондарёда фуқарога ҳайдовчилик гувоҳномасини имтиҳонларсиз олиб бермоқчи бўлган инспектор ушланди\n23:18 Бугун 8007\nСурхондарёда «КамАЗ» ва «Жигули» тўқнашуви оқибатида ҳайдовчилардан бири вафот этди\n00:52, 26.01.2022 86478\n00:19, 26.01.2022 78586\n20:55, 26.01.2022 72193\nМарказий Осиёдаги блекаутда ким айбдор? Ўзбекистон, Қозоғистон ва Қирғизистонда электр таъминотидаги катта узилишларнинг сабаблари ҳақида\n02:41, 26.01.2022 71460


Когонда фуқаро банкоматда нақдлаштирган пулларини банкоматнинг ўзида унутиб қолдирди. Пулни олиб кетган эркак ушланиб, жиноят иши очилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Когонда фуқаро банкоматда нақдлаштирган пулларини банкоматнинг ўзида унутиб қолдирди. Пулни олиб кетган эркак ушланиб, жиноят иши очилди\nПостда нашрининг хабар беришича, Бухоро вилояти Когон туманида яшовчи фуқаро пулни нақдлаштирувчи банкоматда икки миллион сўмни унутиб қолдирган. Бу пулларни эса бошқа бир эркак олиб кетади. Ҳодиса 2 октябрь, чоршанба куни соат 10:30 ларда юз берган.\n“Когон шаҳрида яшовчи 39 ёшли Б.М. “Қишлоққурилишбанк”нинг Когон шаҳар филиали олдида жойлашган банкоматдан пул нақдлаштираётганда уяли телефонига қўнғироқ бўлади. Телефон орқали суҳбатга берилган мижоз банкоматдан чиқиб турган 2 миллион сўм пулни олишни унутиб, кетиб қолади. Қайтиб келганда эса, кеч бўлган эди», — дейилади хабарда.\nФуқаро Б.М.нинг шаҳар ИИБга қилган мурожаати асосида зудлик билан олиб борилган тезкор суриштирув ҳаракатлари давомида ушбу жиноятни Когон шаҳар Зебинисо кўчасида яшовчи Д.Ҳ. содир этганлиги аниқланди. У банкоматга яқин жойда Б.М.нинг хатти-ҳаракатларини кузатиб турган. Пулларни унутиб қолдирганлигидан фойдаланиб, банкоматда турган икки миллион сўмни олиб кетган.


Бойсунда бир литр сувнинг нархи қанча? « Ўзбекистон Халқ Ҳаракати\nБойсунда бир литр сувнинг нархи қанча?\n04 October 2018 - 10:00\nЖонажон ўзбекистонимизда 70 йиллар атрофида ўзбек ва ҳинд фильмлари суратга олинган эди. Бу фильмнинг номи, “Али бобо ва қирқ қароқчи”…\nШу фильмдан кичкинагина сюжет келтириб ўтсак-да, ундан сўнг, сиз азизларга мақсадимизни аён қилсак.\nФильмда: Бош рольни ижро этган (Дхармендра) Алибобо отасининг тирик жасадини от аравага ортиб, ўз хонадонига олиб келади. Отаси (Зикир Муҳаммаджонов) ўлимидан олдин васият қилади. Шунда ўз юртининг бир ховуч сувидан ичмоқни сўрайди. Сувга борган, Маржина (Ҳема Малина) бир кўза сувни 5 дирҳамга сотиб олади.\nБуни эшитган отаси: “Сувни пулга сотиб олмоқдамисизлар?”деб ўғлидан сўрайди. Отаси, Алибобога: “Гулобод ҳалқини сув билан таъминлашни, ўз зимманга ол! Берган васиятимга кўра, ваъдангни устидан чиқасан!” деб илтимос қилади.\nАлибобо отасига берган ваъдасининг устидан чиқиш учун, қароқчи, Абу Ҳасаннинг бойлигини ўмаради ва Гулобод қишлоғига сув келтиради. Гулобод қишлоғи сув билан таъминланада ва халқи Алибободан бир умр миннатдор бўлади…\nБу энди афсона, эртак ёки ривоят бўлиши мумкин. Аммо… Гоҳ-гоҳида ўтган замон билан ҳамнафас бўлиб яшаш, ҳозирги замон билан тенгма-тенг бўлиб қолди шекилли.\nСурхондарё вилоятининг тоғли Бойсун туманида сув масаласи катта муаммога айланиб бўлган. Бойсунликлар ҳар йили Аллоҳга нола қилиб; “Эй, Худо! Бизнинг тоғли Бойсунга ҳам, қор ёки ёмғир ёғдир! Сувдан бизни бенасиб қилмагин!” деб дуо қиладилар ва орада сув тўғрисида қўшиқ ҳам хиргойи қилиб қўйишади:\nСўз хотин сузма хотин кўланкаси майдон хотин.\nЁмғир ёғсин кўл бўлсин хирмонимиз мўл бўлсин…\nЁмғир ёғди мўл бўлди. Ризқи-рўзимиз кўп бўлди.\nДалаларимиз хирмонга тўлди. Ўҳ-ўҳ-ўҳў….\nБойсун туманининг ўртасидан катта бир сой ўтган. Сойнинг нариги томонида “Пасурҳи”, “Кўчкак”, “Сариосиё” ва “Авлод” қишлоғлари мавжуд.\nСойнинг бу томонида эса, шаҳарликлар яшайди. Шу сойнинг асосий сув келиш манбайи “Авлод” қишлоғидир. “Авлод” қишлоғидан оғиб ўтган барча сув бутун бойсунликларни сув билан таъминлайди. Бу сувлар эса Бойсун тоғларида ёққан қор ва ёмғир эвазига ҳосил бўлади…\nШу қишлоқдан сув келтириш учун, собиқ иттифоқ даврида яъни, 70 йилларда Бойсун туманига, 200-300 ҳажимда қувурлар ётқизилган эди. Ана шу қувурлар орқали Бойсун шаҳрига, “водопровод” ўтқазилган эди. Ҳозирги кунда бу қувурлар ўз вақтини ўтаб бўлган ва ер остида чириб ётибди. Кранга сув келиш умуман тўҳтаб қолган. Қисқасини айтганда, бойсунликлар мутлоқо сувдан узулиб қолишган…\nБундан фойдаланган собиқ миршаб, собиқ бозорқўм ва бугунлик кунда Бойсун тумани, “Сув оқова ва ободонлаштириш” ташкилотининг раҳбари Шавкатжон Қодиров ҳар бир литир сувни бойсунликларга қимматига сотмоқда.\nСотилган маблағ эса, ташкилотга келиб тушмайди-да, “водавоз” машина эгалари ва шу ташкилот ходимлари ўртасида тақсимланади. Бу ҳам етмаганидек, ҳар бир маҳаллада, “мироб”чилар мавжуд. Бу миробчилар ҳоҳласалар қувурга келаётган сувни очишади. Ҳоҳламаслар, очишмайди. Унинг устига ҳар бир фуқародан пул талаб қилиб, 2-3 соат давомида сувни оқизиб қўйишади…\n“Ўғрини қароқчи урди!” деганларидек. Шундан кейин, “Алибобо” ва “Абу Ҳасан” ўртасида жанг кетади. Яъни, “яшаш учун кураш”.\nИзлаган бари-бир имконият топар экан! Бойсунликлар ҳар бир хонадонда 10-20 тонна сув кетадиган ,“ЕР ҚУДУҒИ”ни қазишган. Шу қудуққа 50 тонна сув хажмида кетадиган, катта ва кичик, “водовоз”машиналарига сув келтиришиб, ҳар бир машина учун, 50, 100 минг сўм атрофида сувни сотиб олишади. Бу ҳам, майлига иложи етган фуқаролар қилишлари мумкин.\nКамбағал, ночор, бечора ва мискин оилалар нима қилишади? Кечаси билан ухламай, ён қўшниларига “водопровод” кранига келган сувдан фойдаланиб, қолса-қолди. Агар борди-ю уйқу зўрлик қилиб, ётиб қолса-чи? Унда урди Худо! Эртаси куни сув можороси бошланади…\nҚишлоқда яшайдиган аҳоли эса, эшакка, “филак”ни ортиб, 10-15 киллометр йўлни босиб, катта сойдан сув олиб келади.\nПиёдалар-чи? Пақирни қўлга олишган аёллар ва болалар кун бўйи сув излашади. Жойи келганда бир пақир сувни ҳам сотиб олишади…\nСойдан шаҳарга сув келтириш учун, аёллар ва болалар 20-25 киллометр йўл босишади. Йўлда кимнингдир пақиридан сув оғдарилади. Ёш болалар йиғлашади. Ҳеч кимса бунга эътибор бермайди. Катталар эса, асаблар тортилган бир бало қилиб бўлса-да, “Пасурғи” қишлоғи баландлигидан чиқиб олса-ю, шу қуруб кетгир сув муаммосидан қутулишни ўйлашади. Ҳар куни мана шу машмаша давом этади.\nСой бўйида яшаётган фуқаролар эса, шу сойга аҳлат ва чиққиндиларни ташлашдан нарига ўтишмайди. Сувдан баҳам кўрган оддий ҳалқ эса, “дизентерия” касалига чалинади. Марказий шифохонада ётган бемор учун, дори-дармон ташиш билан овора-ю, сарсон ва саргордон бечора бойсунликлар “тақдиримга ўт тушсин!” деб ўзини-ўзи қойиб, ҳам қўйишади….\nЎзбекистон Республикаси президенти Ш.М.Мирзиёев, “сайлов олди компанияси” даврида, “2018 йилнинг сентябрь ойида Бойсунга сув келтираман!” деб ваъда берган эди. Шу ваъдага мувофиқ, бугунги кунда Бойсун туманини сув билан таъминлаш мақсадида, “Ҳўжайимайҳона” ва “Авлод” қишлоғларидан сув қувурлари тортилмоқда.\nАгар шу лойиҳа амалга ошса, бойсунликлар тўла сув билан таъминланади. Оҳир-оқибат бойсунликлар, “Абу Ҳасан”га ўҳшаган қароқчилардан қутилади. Ҳозирги кунда, “Алибобо” кеча-ю-кундуз Бойсунга сув келтириш учун, ҳаракат қилмоқда. “Эртагимиз” шу жойга етганда тамом!


Ҳаётдаги синовлар — Зикр аҳлидан сўранг\nСаволлар › Мавзу: Ислам › Ҳаётдаги синовлар\nАссалому алайкум! Яқин орадаги жавобингизда, айрим жойларда(болница) хавфсираб намоз ўқий олмаятган инсонларга берган жавобингиз мени ўйлантириб қўйди.\nГап шундаки, хар доим шундай (синовлар) бўлган ва бундан кейин ҳам шундай бўлади дегансизлар. Нахот кенгчиликлар бўлмайди, наҳотки ҳар доим мушук сичқон бўлиб юрамиз, нахотки Исломий ҳаёт умумийлашмайди. Сўзларингиздан энди бир умр шундай давом этарканда деб тушкунликка тушиш ҳам бўлгандай. Тақводор уламоларга Аллоҳ фурқонни беради яъни улар келажакни тўғри баҳолай олишади. Шу сабабдан сизлардан чиққан сўзлар шахсан мен учун таъсирли. Сизлар шундай гумондамисизлар яъни доим намозхон эканимизни айтолмай ва намоз ўқкишга рухсат берилмайдиган жойларда ишлага бора олмай ёки ишдан хайдалиб юраверарканмизда деб ўйлантириб қўяди. Мени кечиринглар бу сўзларим учун азиз устозларим!\nМусулмон киши кенгчиликни ҳам тангликни ҳам парво қилмайдиган бўлиши керак. Ҳамма вақт Роббисининг рози қилиш мақсадида бўлиши керак. Ҳозирги кунда жуда кўпчилик “биз ҳам кексайганимизда намоз ўқиймиз, пулимиз кўпайганида садақа қиламиз, тазйиқлар бўлмаса авратларимизни тўлиқ беркитамиз” деган фикрда бўладилар. Бу мутлақо хатодир. Мусулмон ва муслима кенгчиликда ҳам тангликда ҳам, ёшликда-ю қариликда қўлидан келганича ибодатини қилиб қолиши керак. Аслини олиб қаралганда ўша танглик пайтида қилинган садақотнинг савоби, қийинчилик бўлиб турган пайтда ушланган тақвони, ёшликда қилинган ибодатни савоби улкан бўлади. Тушкунликка тушманг, зеро Аллоҳ таоло “Оли Имрон” сурасида қуйидагича марҳамат қилган:\nوَلاَ تَهِنُوا وَلاَ تَحْزَنُوا وَأَنتُمُ الأَعْلَوْنَ إِن كُنتُم مُّؤْمِنِينَ۝\n139. Бўшашманглар! Маҳзун бўлманглар! Агар мўмин бўлсаларингиз, сизлар устунсизлар.\n«Агар мўмин бўлсаларингиз, сизлар устунсизлар».\nЧунки ақийдаларингиз устун, пок, олий. Ягона Аллоҳга ишонасизлар ва Унга бандалик қиласизлар. Улар эса турли-туман бут-санамларга, урф-одатларга, ўзларига ўхшаган одамларга эътиқод этадилар ва ўшаларнинг розилигини топиш илинжида ибодат қиладилар. Сизларнинг ҳаёт йўлланмангиз Аллоҳ таолонинг ҳузуридандир. Улар эса ўзлари тузиб олган ёки ўзларига ўхшаган одамлардан олинган «йўлланма»га амал қиладилар. Сизлар Аллоҳнинг ер юзидаги халифаларисиз. Улар ҳаётининг мазмуни еб-ичишдан иборат бўлган ҳайвон мисолидирлар. Сизлар дунёда ҳаммани ҳидоятга даъват қилувчиларсиз. Улар зулматга, залолатга чақирувчилардир. Сизлар икки дунё саодатига эгасиз. Улар икки дунё бадбахтлигига эгадирлар.\nИслом олами бошига кўп мусибатлар тушган. Масалан, мўғуллар Ислом оламининг кўп қисмини босиб олиб, узоқ муддат ўз ҳукмларини ўтказдилар. Мусулмонлар ҳарбий жиҳатдан мағлуб бўлганларига қарамай, ғолиб мўғулларга нисбатан ўзларини устун ҳис қилар эдилар. Ўзларини ҳақиқий мўминлар деб билиб, мўғулларни кофир-мушрик, ҳеч нарсага арзимайдиган бир паст халқ деб тушунишарди. Ақийда, ахлоқ, одоб, инсоний муомалалар, ибодат ва бошқа кўпгина масалаларда ўзларида илоҳий кўрсатмалар борлиги ила фахрланишар ва душманларига юқоридан қарашар эди. Айни чоғда, ўзларидан ўтган баъзи камчиликлар учун бошларига мусибат етганини, шу боис мўғуллардан мағлуб бўлганликларини тушуниб, ўша камчиликларни бартараф этишга ҳаракат қилганлар. Бунга юз йиллаб вақт керак бўлган. Охири мусулмонлар мўғулларни енгиб, ўз ҳукмларини қайта тикладилар. Ғолиб халқ дунё тарихида биринчи бор мағлуб халқнинг динига кирди.\nХудди шунга ўхшаш ҳодиса салбчилар устида ҳам бўлди. Европалик масиҳий босқинчилар катта куч билан Ислом оламининг қалбини босиб олдилар. Улар ер юзида битта ҳам мусулмонни қўймасликни ўзларига мақсад қилиб олган эдилар. Ҳарбий жиҳатдан ғолиб чиққан тараф сифатида юз йиллар давомида мазкур мақсадларини амалга ошириш учун қаттиқ тиришдилар.\nМусулмонлар эса уларга юқоридан қарар, ўзларини устун сезар эдилар. Уларга залолатга кетган кофирлар, иймондан бебаҳра бечоралар деб қарардилар. Оқибатда мусулмонлар ўз ҳукмларини қайта тикладилар ва аксинча, босқинчиларнинг кўплари Исломни қабул қилиб, мусулмон бўлдилар.\nЭй мусулмонлар! Агар ҳақиқий мўмин бўлсангиз, бўшашманг, хафа бўлманг, дунёнинг иши ўзи шундай. («Тафсири Ҳилол» китобидан). Валлоҳу аълам!


Электрон ҳисобварақ-фактура: қачон, қандай шаклда ва қайси муддатларда тақдим қилинади, ким имзолайди | BUXGALTER.UZ\nЭлектрон ҳисобварақ-фактура: қачон, қандай шаклда ва қайси муддатларда тақдим қилинади, ким имзолайди\n– Электрон ҳисобварақ-фактура нима (ЭҲФ);\n– Қандай ҳолларда ЭҲФ расмийлаштириш мажбурий эмас;\n– Қандай ҳолларда ҳисобварақ-фактурани қоғозда расмийлаштириш мумкин;\n– ЭҲФ қандай шаклда тақдим қилиш керак;\n– ЭҲФ қайси муддатларда расмийлаштирилади;\n– ЭҲФни ким имзолайди.\nҲисобварақ-фактура – бу товарлар ҳақиқатда жўнатилганлигини ёки хизматлар кўрсатилганлигини ва уларнинг қийматини тасдиқловчи ҳужжат. Уни сотувчи (етказиб берувчи) қатъий белгиланган шакл (формат)да электрон кўринишда расмийлаштиради ва харидорга (буюртмачига) тақдим қилади .\nТоварларни юклаб жўнатиш (хизмат кўрсатиш)ни тасдиқлашдан ташқари, ҳисобварақ-фактура солиқ солиш мақсадларида ҳам, хусусан ҚҚСни ҳисоблаб чиқариш учун хизмат қилади. Сотувчи учун реализация қилиш бўйича айланмани акс эттириш, харидор учун эса – тўланган ҚҚСни ҳисобга олиш учун асос ҳисобланади.\nТовар (хизмат)лар сотиб олувчи фақат электрон шаклда қабул қилинган ҳисобварақ-фактураларда акс эттирилган ҚҚС суммасини ҳисобга олишга ҳақли . Агар сизда, сотиб олувчи сифатида, электрон ҳисобварақ-фактура (ЭҲФ) бўлмаса, корхонангиз товар (хизмат)ларни сотиб олишда тўланган ҚҚСни ҳисобга ололмайди.\nОнлайн НКМ чеки бўйича ҚҚСни ҳисобга олиш имконияти\nХизмат автомобилини АЁҚШда корпоратив карта орқали ёқилғи билан тўлдирувчи ҳайдовчи бухгалтерияга ҳисоботни ва онлайн НКМ чекини топширди. АЁҚШ электрон ҳисобварақ-фактурани тақдим этмади.\nКасса чеки ҳисобварақ-фактуранинг ўрнини босувчи ҳужжат ҳисобланишига қарамай, у бўйича «кирувчи» ҚҚСни, агар уни my.soliq.uz тизимида солиқ тўловчининг шахсий кабинети орқали рўйхатдан ўтказган бўлсагина, ҳисобга олиш мумкин. Ёки АЁҚШдан ЭҲФни тақдим этишини талаб қилиш лозим.\nКорпоратив карталар орқали товарларни реализация қилишда ЭҲФлар харидорнинг талабига кўра товарлар (хизматлар) реализация қилинган календарь ойининг охирги санасига қадар тақдим қилинади, лекин товар (хизмат)лар ҳақиқатда сотилган санага расмийлаштирилади .\nҲисобварақ-фактурада товар (хизмат)ларнинг қийматини сўмда кўрсатинг. Бунда суммани юздан бир улушгача яхлитланг .\nАгар шартнома Ўзбекистон Республикаси ҳудудида чет эл валютасида тузилган бўлса, ҳисобварақ-фактурани товарларни (хизматларни) реализация қилиш санасида чет эл валютасининг Марказий банк томонидан белгиланган курс бўйича сўмда расмийлаштиринг. Унга чет эл валютасида расмийлаштирилган инвойс (ҳисобварақ-фактура)ни ёки товарларни (хизматларни) реализация қилинганлигини тасдиқловчи бошқа ҳужжатларни илова қилинг .\nҚандай ҳолларда ЭҲФни расмийлаштириш мажбурий эмас\nСиз товарларни (хизматларни) реализация қилишда ЭҲФни тақдим қилмасликка ҳақлисиз, агар:\nНКМ ёки виртуал касса чекларини тақдим қилсангиз;\nаҳоли билан ҳисоб-китобларда қатъий ҳисобда турувчи ҳужжат ҳисобланган белгиланган шаклдаги квитанцияни тақдим қилсангиз;\nКвитанциялар солиқ органларида рўйхатдан ўтказилгандан кейин фақат қуйидаги ҳолларда қўлланилади:\nназорат-касса техникасини таъмирлашга берилганда;\nсавдо нуқтасида (хизмат кўрсатиш жойида) вақтинчалик электр энергияси бўлмаганда.\nтоварлар экспорти бўйича божхона юк декларациясини рамийлаштирсангиз;\nбанк бўлсангиз ва мижозларга уларнинг шахсий ҳисобварағидан кўчирма бераётган бўлсангиз;\nтоварларни оммавий бепул тарқатсангиз;\nйўловчиларни ташисангиз ва бунда йўл чипталарини, шу жумладан электрон чипталарни расмийлаштирсангиз;\nсиз томонингиздан кўрсатилган коммунал хизматлар ва жисмоний шахсларнинг алоқа хизматлари учун тўловлар банк орқали бирламчи ҳужжатлар (квитанциялар) қўлланган ҳолда амалга оширилса.\nШунингдек, товарларни (хизматларни) реализация қилишда тўлов юридик шахсларнинг корпоратив карталари ёки якка тартибдаги тадбиркорларнинг банк карталари орқали амалга оширилганда ЭҲФ тақдим этиш шарт эмас. ЭҲФ фақат харидорнинг (сотиб олувчининг) талабига кўра товарлар (хизматлар) реализация қилинган ойнинг охирига қадар, лекин улар ҳақиқатда реализация қилинган сана билан тақдим қилинади . Бунда, харидорлар бундай сотиб олинган товарлар (хизматлар) бўйича ҚҚСни, агар онлайн НКМ ёки виртуал касса чекларини солиқ тўловчининг шахсий кабинетида рўйхатдан ўтказсаларгина, ҳисобга олишлари мумкин . Юқоридаги санаб ўтилган ҳолларда ЭҲФни тақдим қилмаслик мумкинлигига қарамай, ушбу операцияларни ЭҲФ тизимида барибир акс эттириш керак. Бунинг учун ҳар календарь ойининг охирги санасига бир дона умумлаштирилган бир томонлама ЭҲФни шакллантиринг. Уни кейинги ойнинг 5-санасига қадар расмийлаштириш зарур .\nАгар ҳисобварақ-фактуралар харидорларнинг талабларига кўра тақдим қилинган бўлса, уларнинг суммаларини умумий бир томонлама шакллантирилган ЭҲФга киритманг.\nТоварлар экспортида БЮД маълумотлари божхона органлари билан ахборот алмашуви орқали ЭҲФ тизимида акс этади. Шунинг учун товарларни экспортга реализациясини ҳам умумий бир томонлама ЭҲФда акс эттирманг.\nБЮДни расмийлаштирмаган ҳолда товарлар (хизматлар) экспортида ҳам бир томонлама ҳисобварақ-фактурани шакллантиринг. Бунда харидорнинг номи ёнида «норезидент» белгисини қўйинг.\nҚачон ҳисобварақ-фактурани қоғоз шаклида расмийлаштириш мумкин\nҲисобварақ-фактурани қоғоз шаклида фақат икки ҳолатда расмийлаштириш мумкин:\n1. ЭҲФ тизимида техник носозликлар вужудга келганда .\nНосозликлар ЭҲФ оператори томонидан расмий равишда тасдиқланган бўлиши керак. Улар бартараф қилингандан сўнг вақтинчалик қоғоздаги ҳисобварақ-фактуралар маълумотларини 5 кун давомида албатта ЭҲФ тизимига киритинг. ЭҲФни расмийлаштираётганда қоғоз шаклидаги санани кўрсатинг.\nОдатда, барча вужудга келадиган техник носозликлар вақтинчалик ва маҳаллий хусусиятга эга бўлади. Бундай ҳолатлар вужудга келган тақдирда, чора сифатида исталган бошқа ЭҲФ оператори хизматидан фойдаланишингиз мумкин. Ҳозирги кунда ЭҲФ операторлари 24та бўлиб, уларнинг рўйхати ва контактлари ДСҚнинг расмий сайтида мавжуд (https://soliq.uz/page/operatorlar). Бошқа операторнинг...


ОАВ: Россия Ўрта Ер денгизидан қанотли ракеталар билан Раккага зарбалар берди\n19:00 / 17.11.2015\nРоссия Ўрта Ер денгизидаги кемаларидан даги жангарилар позицияларига қанотли ракеталар билан зарбалар берди, деб ёзмоқда Le Monde нашри. Нашрнинг маълумотларига кўра, бу 17 ноябрь эрталаб амалга оширилган.\nАввалроқ Франция авиацияси Суриянинг Ракка шаҳри яқинидаги ИШИД позицияларига авиазарбалар бергани маълум қилинганди. Ҳарбийларнинг хабар беришича, зарбалар қўмондонлик маркази ва жиҳодчиларни ёллаш марказининг яксон қилинишига олиб келди. Зарбалар БАА ва Иорданиядан ҳавога кўтарилган 10 та бомбардимончи томонидан берилган.


Конаду Йиадом: "Ўзбекистон сафида 10 ва 22-рақамдаги футболчилар ёқди" / CHAMPIONAT.asia\nКонаду Йиадом: "Ўзбекистон сафида 10 ва 22-рақамдаги футболчилар ёқди"\n27 мар 21:29\nТеглар : Гана БКонаду Йиадом\nЎзбекистон - Гана Б учрашувидан кейин меҳмонлар ҳимоячиси Конаду Йиадом championat.asia сайти мухбирига интервью берди.\n- Ўзбекистон терма жамоасига қарши ўйин ҳақида қандай фикрдасиз?\n- Ўйлашимча яхши ўйин бўлди. Мезбонлар яхшироқ тўп тепишди ва ғалабага ҳақли эришишди, аммо биз ҳам ёмон ўйнамадик. Рақиб ҳужумчилари марказий ҳимоячи сифатида мени анча чарчатишди. Мен 20 ёшдаман ва терма жамоада дебют қилдим, келажакда ўйинларим сони кўп бўлишини истайман.\n- Ганада қобилиятли ёшлар жуда кўп. Сизда терма жамоада яна ўйнаш имкониятингиз қандай?\n- Кўп меҳнат қилишим кераклигини биламан, аммо терма жамоада яна кўп ўйин ўтказиш имкониятим яхши. Миллий терма жамоамиз сафида катта мусобақаларда, масалан Жаҳон чемпионатида тўп тепишни орзу қиламан.\n- Ўзбекистон терма жамоаси сафида энг кўп қийинчилик туғдирган футболчи ким бўлди?\n- Уларнинг исмини билмайман, менга 10 (Жалолиддин Машарипов - championat.asia) ва 22-рақамдаги (Жавоҳир Сидиқов - championat.asia) ўйинчилар ёқди. Яхши футболчилар экан.\n- Ўзбекистон сизга ёқдими?\n- Бу мамлакатга илк бор келдим. Мезбонлар бизга қулай шароитларни тақдим этишди. Ўзбек таомлари Африка таомларидан фарқ қилар экан, аммо менга ёқди.\n- Ҳозир қайси клубда тўп тепаяпсиз?\n- Айни пайтда Гана премьер-лигасида "WAFA SC" клубида фаолият олиб бораяпман. Келажакда кучли чемпионатга кўчиб ўтишни истайман. Айтганимдек 20 ёшдаман ва кучли клубларда ўйнашга вақтим етади.\nХеннесси "Кристал Пэлас"ни "Бёрнли"га алмаштирди 0\nГанада келишилган ўйин сабабли футболчи иккита автогол урди 5\n"Кьево" Б Сериядан четлатилди 1\nФутзал. Хосе Мария Мендез Таиланд терма жамоасини тарк этди 12\nЎзбекистон футзал терма жамоасида икки испаниялик мураббий иш бошлади 13\nФутзал. Жаҳон чемпионати-2021да видео ёрдамчи ишлатилади 4


"Нимага узр сўраш керак?", деб жавоб берди Лавров хорижий телеканал бошловчиси Стивен Сакурнинг узр сўраш ҳақидаги таклифига.\nЛавровнинг айтишича, Россия терговнинг расмий натижаларини кутиб турмоқчи, ваҳоланки у ҳали якунланмаган. "Терговда номи тилга олинган юзлаб номлар бор, бироқ улар ҳозирча ҳаттоки гумонланувчилар сифатида ҳам қаралмаяпти", деб қўшимча қилди Лавров.\nЛавровнинг айтишича, Россия самолётнинг фалокатга учраши бўйича комиссияга катта ҳажмда маълумотлар берган ва уларни ошкор қилган, бироқ унга жавоб олмаган. Лавровнинг таъкидлашича, бу орада комиссия томонидан инобатга олинган АҚШ ва Украинадан олинган маълумотлар ошкор қилинмаган.\nҲисобот 28 сентябрда чоп этилган. Комиссиянинг таъкидлашича, самолётни уриб туширган ракета Снежное аҳоли пунктидан учирилган. Аҳоли пункти ўз мустақиллигини эълон қилган Донецк халқ республикаси назоратида бўлган.\nҲисобот рейснинг фалокати терговида якуний нуқта қўймайди, бироқ у асосида кейинги барча қадамлар қабул қилинадиган умумлаштирувчи ҳужжат ҳисобланади.\nMalaysia Airlines’нинг Амстердамдан Куала-Лумпурга рейс амалга ошираётган Boeing 777 самолёти 2014 йил 17 июлда Украина шарқидаги қуролли ихтилоф ҳудуди устида уриб туширилган. Самолётдаги барча 298 киши ҳалок бўлган.


Бўш стадионлар даври: пандемия спорт юлдузлари даромадларига қанчалик таъсир қилди? — Forbes Uzbekistan\nКоронавирус туфайли профессионал спорт катта миқдордаги даромадлардан айрилмоқда\nКоронавирус туфайли Лионель Месси деярли $50 млн, Криштиану Роналду эса $20 млн йўқотади. Леброн Джеймсга ҳар бир қолдирилган ўйин $300 мингга тушади. МХЛ хоккейчилари эса 25% гача бўлган маошларидан айрилишади.\nПандемия сабабли тўхтатилган профессионал спорт катта миқдордаги даромадлардан айрилмоқда. Карантин ўтгунича соҳа сарф-харажатларни қисқартиришга мажбур, бунинг асосий қисмини эса спортчиларнинг маошлари ташкил қилади. Шартномалар миқдори қанчалик юқори бўлиши баробарида жамоалар раҳбарлари учун бу мушкул давр шунчалик қимматга тушади. Шу сабабли ҳатто йирик жамоалар ҳам спортчилар билан маошларнинг қисқартирилиши борасида келишишга мажбур бўлишаяпти. Аксарият индивидуал спорт турларида мусобақалар тўхтатилганлиги боис спортчиларда мукофот пулларини ишлаб олиш имконияти мавжуд эмас. Хўш, эпидемиологик вазият спорт юлдузларининг даромадларига қанчалик таъсир қилади?\nКлубларга молиявий муаммоларнинг олдини олиш учун ёрдам тариқасида Европа миллий чемпионатларидаги кўпчилик футболчилар иш ҳақларининг камайтирилишига рози бўлишди. Мисол учун, «Барселона» $858 млнга тенг умумий йиллик харажатларининг $60 млн қисмини футболчилар маоши учун сарфлар эди. Каталонияликлар бу суммани 70%га қисқартиришга мажбур бўлишди.\nКриштиану Роналду ўз жамоадошлари билан биргаликда мартдан июнгача бўлган тўрт ойлик давр учун белгиланган маошларидан воз кечишди. Бу ўз навбатида «Ювентус»га $97 млн ёки клуб бюджетининг футболчилар иш ҳақи учун ажратиладиган сумманинг 30% қисмини тежаш имконини беради. Ўтган йилги даромадлари бўйича ҳисоблайдиган бўлсак, Роналду учун шартнома тўловларининг 30% қисми - $20 млнга тенг. Португалиялик юлдуз 2018-2019 йилги мавсумда жами $109 млн ишлаб топган.\nФранция Лига 1 клублари апрель ойи бошидан буён футболчиларни ишсиз статусига ўтказиб қўйишди. Бу эса маошларнинг автоматик равишда 30%га қисқаришига олиб келади. Клублар шунингдек, профессионал футболчилар миллий уюшмаси ва мамлакат иқтисодиёт ва молия вазирлигидан тавсияларни олишди: улар ойига €10000-20000 гача бўлган маошларнинг 20% қисмидан ҳамда € 100 мингдан ошадиган маошларининг 50% қисмидан воз кечадиган прогрессив тарздаги қисқартирилишини таклиф қилишди. Бу айниқса «ПСЖ» учун ўта муҳим: клуб лигада йилига $400 млнга тенг энг катта маош бюджетига эга. Унинг 20%ни Неймарнинг шартномаси «олиб қўяди» - $70 млн Вақтинчалик ишсиз статусига эга бразилиялик ойига $4 млн олади (маошининг 70% қисми), 50%га тенг эҳтимолий қисқартирилиш эса футболчига $2 млн қолдиради.\nКоронавирус туфайли «Формула 1» мавсуми ҳатто бошланишга ҳам улгурмади. Шу туфайли мусобақа эгалари, босқичлар ташкилотчилари ҳамда жамоалар зарар кўришмоқда. Жумладан, «Альфа Таури» босси Франц Тост учун ҳар бир қолдирилган Гран-при жамоага 1,5-2 млн еврога тушмоқда. Шу сабабли баъзи пилотлар ихтиёрий равишда ўз иш ҳақларининг бир қисмидан жамоа ходимлари фойдасига воз кечишди. Буни дастлаб Карлос Сайнс ва «Макларен» аъзоси Ландо Норрис бошлаб беришди, сўнгра бунга қироллик пойгаларидаги энг йирик шартномалар соҳиблари - «Феррари» аъзоси Себастьян Феттель ва 2019 йилги чемпион бўлган «Мерседес» вакили Льюис Хэмилтон қўшилишди. Ўтган йили Хэмилтон $45 млн, Феттель $40 млнга эга бўлганди.\nАмерика лигаларида спортчилар шартномаси одатда коллектив келишувлар билан чегараланган ва маошлар лимити билан бошқарилади. Бундан ташқари МБА ва МХЛда «эскроу» тушунчаси мавжуд: бу ҳар ойда лига ўйинчи маошидан алоҳида суғурта жамғармаси учун айирмалар фоизини ўтказишини англатади. Мавсум якунида спортчилар даромади уларга белгиланган улушдан кўпроқ бўлиб чиқса (МХЛда 50% ва МБАда 51%), лига эскроудан етишмаётган қисмини ўзига олиб қўяди. Лига даромадлари кўпроқ бўладиган тақдирда (сўнгги йилларда бу камдан кам рўй бераяпти) – ўйинчиларга эскроуни қайтариш ҳисобига фарқни тўлаб беришади.\nМХЛда эскроу фоизи ўзгарувчан, мавсумнинг ҳар чорагида клубларнинг маош бюджети лига томонидан белгиланган маошлар йўлагидан фарқланади. Бюджет қанчалик кўп бўлса, эскроу ҳам шунчалик юқори бўлади. Одатда лига маошлар йўлагини ўтган мавсумдаги даромадлардан олиб қолади: бунинг асоси сифатида лига «хоккей» даромадининг 50%ни олади, уни 5%га кўпайтиради (ўсиш башорати) ва бу суммадан 15% пастга ва юқорига ҳисобланади. Шу тариқа маошлар йўлагининг «поли» ва «потологи»ни келтириб чиқаришади.\n2019-2020 йилги мавсумда лига фойданинг салмоқли қисмини йўқотиши мумкин (МХЛда ҳатто мунтазам чемпионат якунига етгани йўқ), шу сабабли баъзи экспертлар келгуси мавсумда эскроу ўсишини тахмин қилишмоқда, маошлар йўлаги қуйи, иш ҳақлари эса юқори даражада қолади. Аммо коллектив келишув МХЛга келгуси мавсумга башоратни ўтган мавсум даромадларига боғланмаган ҳолда сунъий равишда ўзгартириш имконини беради. Лига катта эҳтимол билан бу имкониятдан фойдаланиб қолади.\nQanotchi ресторанида нима бўлди: бу тажриба эмас, карантин бузилиши, директор эса жаримага тортилиши мумкин\nКарантинга қарамай очилиб ишга туширилгани учун Qanotchi ресторани директор... →\nБироқ жорий мавсумда даромадлар ўртасидаги тафовутни қоплаш учун қўшимча чоралар талаб этилади. Шартнома бўйича лига форс-мажор вазиятларда тўловлар суммасини ўзгартириши мумкин, бироқ ўйинлар тўлиқ қолдирилмаганлиги учун хоккейчиларни ҳеч ким маошлардан маҳрум қила олмайди. Вақтинчалик чора тариқасида МХЛ ва хоккейчилар ассоциацияси сўнгги тўловни 15 майгача «музлатиб», вазият ойдинлашгунига қадар унинг тақдирини ҳал этишга келишиб олишди. МХЛнинг энг сердаромад хоккейчиси, «Торонто Мейпл Лифс» форварди Митч Марнер учун бу эскроу ва солиқлар тўлови ечилгунига қадар $1,23 млн «музлатилишини» англатади. Бу йилги мавсумда эскроу 14%га тенг, бу эса Марнернинг $16 млнли шартномаси учун $2,2 млнни ташкил этади. Ўтган беш мавсум давомида ўртача эскроу 14% бўлганида ўйинчиларга деярли 3% қисми қайтариларди, аммо 2019-2020 мавсум учун энди қандайдир суммани қайтариб олиш имконияти бўлмаслиги ҳам мумкин.\nМБА баскетболчилари ҳам вақтинчалик қисқартирилишга келишиб олишди: 15 майдан бошлаб маошларининг 25% стандарт 10%ли эскроу ҳисобига қўшимча равишда йўналтирилади. Бу лига қолган ўйинлар тақдирини ҳал этмагунича давом этади (МБАда ҳам ҳали плей-оффгача етиб боришмаган). Бу нарса рўй берган пайтда лига баскетболчилар маошларидан ҳар бир қолдирилган ўйин учун 1%дан ушлаб қолади. Жаҳоннинг энг кўп маош оладиган баскетболчилари қаторидаги Леброн Джеймс, Стефен Карри ва Кевин Дюрант учун шартноманинг 1% іисми $300 - $380 мингни ташкил этади.\nСпортнинг энг оммабоп индивидуал турларида пандемия сабабли турнирлар ўтказилмаяпти, бунинг натижасида спортчилар ҳам мукофот пулларини ишлаш имкониятидан маҳрум бўлишаяпти. Теннисда «Улкан тож» (уларнинг иккитаси қолдирилган) турнирларининг якка тартибдаги баҳсларида ғалаба қозонса, спортчи $2-4 млн ишлайди, Мастерс 1000 сериясидаги турнирларда деярли $1 млн, АТР 500 мусобақаларида $300 мингдан $500 минггача ҳамда АТР 250 тоифасидаги баҳсларда $100 минг атрофида мукофот пули ишлаб олиш мумкин.\nАммо топ-ўйинчилар ўз даромадларининг ярмидан кўпроғига ҳомийлик шартномалари орқали эга бўлишади, айнан шу сабабли улар ҳозирги пайтда ижтимоий тармоқларда мухлислар эътиборини жалб этган ҳолда фаол иштирок этишмоқда. 2019 йилда Роджер Федерер $93,4 млнга тенг даромадининг $86 млнни реклама келишувларидан ишлаб топган. Жаҳон рейтингининг биринчи рақамли теннисчиси Новак Джокович $50,6 млндан $30 млн қисмини маркетинг орқали, Рафаэль Надаль эса $35 млннинг $26 млнга тенг улушини теннисдан ташқи фаолиятида ишлаб олган. Бироқ рейтингнинг қуйи қисмидаги спортчилар учун теннисдаги мукофот пуллари – ягона даромад манбаи. Шу сабабли Джокович, Надаль ва Федерер рейтингнинг 200дан 700 гача ўринларидаги теннисчилар учун молиявий ёрдам тариқасида $3,5-4 млн йиғиб беришни режалаштиришган. Бу мақсадда рейтинг етакчиларини АТР ва «Улкан тож» турнирлари ташкилотчилари қўллаб-қувватлашмоқчи.\n2019 йилнинг энг номдор гольфчилари Тайгер Вудс ва Фил Микельсон турнирларда мос равишда $9,9 млн ва $12,4 млн ишлаб топишган. Реклама шартномалари орқали улар сезиларли даражада кўпроқ $54 млн ва $36 млнга эга бўлишган. Гольф учун одатдаги мукофот тизимининг реклама берувчилари пандемияга қай тарзда муносабат билдиришади, буни айтиш мушкул. Кўп нарса спортчиларнинг карантин даврида онлайн-фаоллигига ҳамда турнирлар қачон телеэфирга қайтишига ҳам боғлиқ.


Ҳакамларимиз Туркияда йиғин ўтказишади\n07.02.2018 16:19 | ПФЛ\nЯнги мавсумга хорижда тайёргарлик кўриш тобора одат тусига киряпти. Бундан кўзланган мақсад, Ўзбекистонда совуқ қиш ҳукм сураётган бир пайтда Туркия, БАА каби мамлакатларда ҳаво анча илиқ, қор-ёмғир муаммоалари йўқ. Энг муҳими, дунёнинг кўплаб мамлакатларининг номдор клублари, ҳатто терма жамоалари ҳам шу ерларда жам бўлишадики, бу ўртоқлик учрашувлари ўтказиш, таркибни назорат қилиб олиш имконини беради.\nБир қатор етакчи клубларимиз бу йил Туркияга сафар этишни лозим топишди. Энди навбат ҳакамларимизга ҳам келди. ЎФФ қошидаги Ҳакамлар ва назоратчилар бошқармаси мутасаддиларининг саъй-ҳаракатлари натижаси ўлароқ 30 нафар ҳакамимиз ўн кунлик муддатда ўқув-машғулот йиғинини ўтказиш мақсадида Туркия давлатининг Анталия шаҳрига сафарга отланишмоқда.\n10-20 февраль кунларига белгиланган йиғинда 13 нафар Рефериларимиз ва 17 нафар Ассистентларимиз иштирок этишади. Хориж делегациясига ЎФФ Ҳакамлар ва назоратчилар бошқармаси бошлиғи Маъмуржон Саидқосимов раҳбарлик қилади. Амалий ва назрий машғулотларни ФИФА йўриқчиси Фарҳод Абдуллаев, жисмоний тайёргарлик бўйича йўриқчи Радик Хуббиев ҳамда координатор Бобур Ҳайдаров олиб боради.\nЙиғин доирасида бир қатор хорижий мамлакатлар клублари иштирокидаги ўртоқлик учрашувларини бошқариш бўйича ҳозирдан келишувлар бошланган. Шулардан бири, 16 февраль кунига Словакия ва Тожикистон мамлакатларининг 19 ёшгача бўлган терма жамоалари ўртасидаги ўйинни айнан ўзбекистонлик ҳакамлар бошқариши бўйича таклиф олинган.\nТуркия сафарида кўплаб тажрибали ҳакамларимиз қатнашмаяпти. Сабаби, уларнинг аксарияти шу муддатларда ўтадиган Осиё Чемпионлар Лигаси учрашувларига жалб этилган. Айтайлик, Р.Эрматов бошчилигидаги Ж.Саидов, А.Расулов, Ш.Қосимов гуруҳи 14 февралда, В.Коваленко раҳбарлигидаги Р.Серазетдинов, А.Усмонов гуруҳи эса 21 февралда Хитойда ўтадиган ОЧЛ учрашувларини бошқаришга таклиф этилган. И.Танташев бошчилигидаги Т.Гайнулин ва А.Цапенко гуруҳи 13 февралда Мальдив оролларида ўтадиган ОФК Кубоги баҳсларига бириктирилган. Равшан Эрматовнинг айни пайтда Қатар пойтахти Доха шаҳрида ташкиллаштирилган семинарда қатнашаётганини ҳам маълумот сифатида айтиб ўтиш жоиз.\nЯна бир гап, Туркия сафари олдидан рўйхатга киритилган Азиз Асимовнинг сафар олдидан хужжатларида муаммо пайдо бўлгани учун унинг ўрнига яна бир тажрибали ҳакамимиз Ҳасан Рўзиев борадиган бўлди.\nТуркиядаги йиғинда иштирок этадиган ҳакамларимиз:\nЗокиржон Қодиров Навоий\nВиктор Серазитдинов Тошкент\nВладислав Цейтлин Тошкент\nҲасан Рўзиев Тошкент\nТемурбек Тўхтасинов Андижон\nОлимжон Толибжонов Тошкент\nАхрол Рисқуллаев Тошкент\nЖасур Мухторов Тошкент\nАскер Нажафалиев Тошкент\nФирдавс Норсафаров Қашқадарё\nОлим Тўйчибоев Фарғона\nАкобирхўжа Шукуруллаев Тошкент\nРустам Лутфуллин Тошкент\nЗиёдулло Абдураҳмонов Андижон\nТимур Галеев Тошкент\nАлександр Сидоров Тошкент\nРишат Нугманов Тошкент\nСанжар Шоюсупов Тошкент\nОбид Жумаев Навоий\nРуслан Самандаров Навоий\nМўминжон Мажидов Наманган\nРасулжон Фозилов Наманган\nАлександр Буров Бухоро\nРавиль Шаяхметов Тошкент\nАртем Калинин Қашқадарё\nАнваржон Маражабов Андижон\nРавшан Кападзе Фарғона\nДониёр Сайлавов Тошкент\nОлимжон Абдувасилов Тошкент\nҲусниддин Шодмонов Бухоро.\nЭслатиб ўтамиз, шу йилнинг ўзида Анталияда Таиланд, Беларусь, Қирғизистон каби давлатларнинг ҳакамлари ҳам йиғин ўтказишган. 8 февралдан 60 нафарли делегацияси билан россиялик ҳакамлар ҳам ташриф буюришмоқда.\nҲакамларимиз Анталияга 10 февраль тонгида Тошкент-Истамбул-Анталия йўналиши бўйича сафарга отланишади.


Бой ва камбағал одамлар дунёга қандай қарайди: 8 та фарқ - Daryo\n15:52, 31.10.2017 55098\nБой ва камбағал одамлар дунёга қандай қарайди: 8 та фарқ\nМиллионерларни бошқалардан нафақат банк ҳисобларидаги йирик суммалар, балки бутунлай ўзига хос дунёқараш ҳам ажратиб туради, деб ёзади InsiderPro.\nМиллионер Стив Сиболд 26 йил давомида бадавлат кишиларнинг одатлари ва хулқ-атвори ҳақида маълумотлар тўплади. Бу вақт давомида у кўплаб мультимиллионерлар ва миллиардерлар билан учрашиб, суҳбатлашди. Ўз хулосаларини «Бойлар қандай фикрлайди?» китобида баён қилди.\nСиболд аниқлаган энг муҳим нарса — бойлик сири пул топиш механизмида эмас, бадавлат кишиларни бошқалардан ажратиб турувчи фикрлаш тарзида. Қуйида асосий саккизта фарқ билан танишишингиз мумкин.\nБойлар пуллар уларнинг ҳуқуқи деб ҳисоблайди\nБошқалар эса бойлик бу имтиёз деб ҳисоблайди.\nСиболд шундай ёзади: «Дунё миқёсида фикрловчилар капиталистик мамлакатларда жамиятга катта фойда келтираётган бўлса, бадавлат бўлиш ҳуқуқига эга эканлигини билади».\nОддий одамлар фақат омадли кишилар бой бўлиши мумкин деб ҳисоблайди. Фикрлашдаги бу фарқ уларни лотерея ўйнашга мажбур қилади, истиқболли бойларни эса — ишлашга.\nБойлар шахсий бизнес — бойлик тўплашнинг энг тезкор усули эканлигини билади\nБошқалар эса шахсий компанияни ташкил этиш хавфли машғулот эканлигига ишонади.\n«Ҳақиқат шундаки, доимий иш шахсий бизнесдан хавфсизроқ эмас. Биринчи қарашда бу мантиққа зиддек туюлса-да, ўзига ишловчи одамлар қўшимча маблағ манбаларини қидириш ва даромадини ўз хоҳишига кўра ошириш имкониятига эга», — деб ёзади Сиболд.\nАлбатта, ўз ишини йўлга қўйиш маълум бир хавфлар билан боғлиқ, бироқ миллионерлар бу хавф ўз салоҳиятини намоён этишдан хавфлироқ эканлигини билади.\n«Кўпчилик кишилар унча катта бўлмаган маош тўланадиган ишда қолиб, доимий муҳтожликдаги ҳаётини кафолатлайди», — қўшимча қилади Сиболд.\nБадавлат кишилар топқирлик муваффақият калити эканлигини тушунади\nБошқалар эса бойлик тўплаш учун кўп ўқиш кераклигига ишонади.\nСиболд шундай ёзади: «Мактабдаги беш баҳолар бойлик калити бўлганда эди, коллежни аълога тамомлаган ҳар бир битирувчи миллионерга айланарди. Бироқ бойлик маълумотларни эслаб қолиш ва имтиҳонларни муваффақиятли топшириш қобилиятига эмас, соғлом фикрлашга боғлиқ».\nЗийракликни қандай шакллантириш мумкин? Бадавлат инсонлар қандай фикрлаши ва пулларни қандай ишлатишини билишга ҳаракат қилинг.\nБойлар жамоа бўлиб ишлашга ишонади\nҚолган одамлар эса бойлик тўплаш — индивидуал жараён эканлигига ишонади.\n«Миллионерлар ҳаётда ишончли жамоа зарурлигини яхши билади ва ғоя ва режаларини ҳаётга татбиқ этишга ёрдам беришга қодир иқтидорли кишиларни қидиришга асосий эътиборини қаратади. Буюк имкониятлар кишиларнинг биргаликдаги ақлий ва жисмоний ҳаракатлари туфайли яратилади», — деб ёзади Сиболд.\nБойлар пул топиш жуда осон эканлигини билади\nБошқалар эса ҳар бир сўмни топиш учун меҳнат қилиш кераклигига ишончи комил.\n«Одамлар доим бадавлат инсонлар ақллироқ, яхшироқ таълим олган ва омадлироқ деб ҳисоблайди. Бу албатта янглиш фикр», — деб ёзади Сиболд.\nБойлар пуллар ғоялар ва муаммолар ечимидан келишини тушунади. Ечим қанчалик муваффақиятли бўлса, мукофот ҳам шунчалик юқори бўлади. Миллионерларнинг ўзига хос ҳеч қандай сири йўқ. Одамларнинг кўпчилигига уларни чекловчи маслаклари халақит беради.\nБадавлат кишилар бойиб кетиш учун ўйлаш кераклигини тушунади\nБошқалар эса пуллар оғир, зерикарли меҳнат ортидан келишига ишонади.\nСиболд ўрта синф даромадни оширишнинг ягона йўли кўпроқ ишлаш деган фикрда эканлигини тушунтиради. У шундай ёзади: «Дунёда ижодий фикрлаш энг кўп қадрланади. Кўпроқ пул топиш учун ақлингизни мураккаб муаммолар ечимини излашга чархланг».\nБойлар пуллар — бу эркинлик деб ҳисоблайди\nҚолганлар эса пуллар — чеклов эканлигига ишонади.\n«Бадавлат кишилар пулларга улар ва оила аъзоларининг имкониятлари чегарасини кенгайтирувчи яратувчи восита сифатида қарайди», — деб ҳисоблайди Сиболд.\nУлардан фарқли равишда оддий одамлар пулларни «зулм воситаси» деб ҳисоблайди. Бойлар учун пуллар чексиз имкониятлар очувчи ресурс. Камбағаллар эса уларнинг муҳимлигини рад этади. Бундай муносабат билан уларнинг камбағал эканлиги ҳайратланарли эмас.\nБадавлат инсонлар ўзини ифодалаш учун ишлайди\nҚолганлар эса пул учун ишлайди.\nСиболд шундай дейди: «Миллионерлар фақат пул учун ишлаш — бойлик яратиш йўлидаги энг ёмон стратегия эканлигини яхши билади».\nУ энг юқори маошли иш эмас, ижодий имкониятлари катта бўлган машғулот қидиришни тавсия қилади. Бундай машғулотни топганингизда ўз соҳангизнинг энг яхши мутахассиси бўлиш учун чин дилдан киришинг. Бунинг эвазига ноодатий бойлик билан мукофотланасиз.\n20:48 Бугун 285\nТошкентда Lada Samara ағдарилиб, ёниб кетди (видео)\n20:35 Бугун 1874\nФото: Тошкентга олиб келинган янги вертолётлар ва махсус парвоз\n20:14 Бугун 2924\nСергелидаги новвойхона ва ошхонада ёнғин содир бўлди\n19:56 Бугун 6038\nИжтимоий тармоқлардан фойдаланмайдиган юлдузлар (фото)\n23:56, 29.07.2021 95656\n20:43, 29.07.2021 76548\n20:54, 29.07.2021 73062\n23:19, 29.07.2021 65463


ЕИ Косовода барқарорлик сақланиб қолишидан умидвор\n27 ноябр 2020, Тошкент вақти: 13:53\nЕвропа Иттифоқи ташқи сиёсати мутасаддиси Ҳавьер Солана 10 декабрдан сўнг Косовода зўравонликлар бошланиб кетмаслигига умид билдирди.\nГермания нашрларидан бирига берган интервьюсида Ҳ.Солана албанлар ва серблар Болқонда ўрнатилган барқарорликка путур етказмаслигига ишончи комил эканини айтди.\n10 декабрь куни Косово мақоми борасидаги музокараларга ажратилган муддат тугайди. Музокараларда воситачилик қилган ЕИ, АҚШ ва Россия сўзлашувлар якуни борасида БМТ Хавфсизлик кенгашига ҳисобот топширди. Унда музокаралар самарасиз якунлангани таъкидланган.\nКосово раҳбарлари 10 декабрдан сўнг ўлка мустақиллигини эълон қилишини билдирган. Аммо Сербия ҳар қандай йўл билан бунга йўл қўймаслигини маълум қилган.


Қорақалпоғистонда қолипли нон 1500 сўмдан сотилмоқда...\n“Умидимиз сиздан, доктор”\nБухоро вилоят кўп тармоқли тиббиёт марказига оғир аҳволда келтирилган беморнинг қариндош – уруғлари шифокор Шермуҳаммадхожа Турсуновни операция хонасига “Ҳамма умидимиз Сиздан, доктор” дея кузатиб қолишди.Юрак инфаркти билан оғриган аёлга даволашнинг замонавий усули қўлланилди яъни стентлаш амалиёти бажарилди.\n“ФҲДЁ ягона электрон архив” нега зарур?\nФарғона вилоятида ФҲДЁ бўлимларида сақланаётган маълумотлар миқдорига қараб 16 та архивариус штат бирликлари жорий этилган.\nЯқинда Президентимиз ташаббуси билан Тошкент шаҳрида бунёд этилган “Шайх Муҳаммад Содиқ Муҳаммад Юсуф” мажмуасида Ўзбекистон мусулмонлари идораси раиси, муфтий Усмонхон Алимов ҳазратларининг “Тафсири Ирфон” китоби тақдимотида иштирок этдим. Маърифий анжумандан олган илк таассуротим “Ўз вақтида ташкил этилган, ниҳоятда зарур ва...\n20 ёшли уста Tashkent City ҳудудида қурилаётган уйнинг 8-қаватидан йиқилиб ҳалок бўлди\nTashkent City ҳудудида қурилаётган кўп қаватли уйларнинг бирида ишлаётган уста бахтсиз ҳодиса оқибатида ҳалок бўлди.\nМаош ва ош\nМаош деганда биз бугун ойлик иш хақини тушунамиз. Маош олдингми, маошинг қанча, деб сўраймиз бир-биримиздан. Аслида бу сўзнинг маъноси тириклик, ҳаёт кечириш, яшамоқдир. Ҳазрат Навоий ҳам “Маош айламак аждаҳо комида”, дея бу сўзни худди шундай маънода айтганлар. Яъни, шоҳ ҳузурида...\nСамарқанд шаҳар ҳокимлиги томонидан 836 176 000,00 (саккиз юз ўттиз олти миллион бир юз етмиш олти минг) сўм товон пули (компенсация) мавжуд бўлмаган бино учун ва беасос тўланганлиги аниқланди. Ушбу ҳолат бўйича расмий маълумотларга асосланган суриштирув қуйида эълон қилинади.\nЎзбекнинг “Иссиқ нон“и дунёни қиздирмоқда\nРежиссёр Умид Ҳамдамовнинг “Иссиқ нон” фильми тақдирланишда давом этмоқда. Юртимизнинг “Олтин ҳумо” кинофестивалида 2 та, Россиянинг “Киношок” кинофестивалида 3 та мукофотни қўлга киритган “Иссиқ нон” яна халқаро киномухлислар ва мутахассисларни ўзига қаратди.\nЯнги талабалар турар жойи хизмат кўрсатишни бошлади\nТошкент фармацевтика институти талабалари учун янги қурилган талабалар турар жойи фойдаланишга топширилди.\nПастдарғомда вилоятда ягона мобил жавонга эга архив биноси фойдаланишга топширилди.\nПастдарғом туманида “Ўзбекистонда давлат архивлари тизими ташкил топганлигининг 100 йиллиги” муносабати билан туманнинг янги архив биноси фойдаланишга топширилди. Очилиш маросимида вилоят ҳокимининг ўринбосари Ж.Ўроқов, туман ҳокими Ш.Худайбердиев, “Ўзархив” агентлиги директори М.Юсупов, соҳа фахрийлари ҳамда ходимлари ва меҳмонлар иштирок этди.\nБизни қийнаётган “муаммолар”\nБугун ҳам эрта тонгда бешга яқин уйғониб, соқолимни наридан-бери қиртишладим, сўнг шошиб кийиндим-да, кўчага чопдим: икки жойга ошга боришим керак. Уйим олдида машинаси билан дўстим кутиб турганди.\nРоссиянинг “СТАР-Т“ кинокомпанияси билан ҳамкорликда “Нон шаҳри“ телесериали суратга олинади\nЯқинда “Ўзбеккино“ Миллий агентлигида Россиянинг “СТАР-Т“ кинокомпанияси билан “Нон шаҳри“ телесериалини суратга олиш бўйича учрашув бўлиб ўтди.\nБухонка нон маҳсулотини ишлаб чиқариш, ташиш ва сақлаш бўйича талаблар қандай?\nМонополияга қарши курашиш қўмитаси, жумладан, Истеъмолчилар ҳуқуқларини ҳимоя қилиш Агентлигига, истеъмолчиларда қолипли нон маҳсулотининг стандарти, ушбу маҳсулотни харид қилишда нималарга алоҳида эътибор қаратиш лозимлиги юзасидан кўплаб мурожаатлар келиб тушмоқда. Шунга мувофиқ қўмита томонидан “Ўзстандарт” Агентлиги билан биргаликда истеъмолчилар учун кичик...\nShowing 41-59 of 695 items.


Эртага республикамизда ёғингарчилик бўлиши кутилмоқда\n07.01.2019 19:57 0 166\nРеспублика Гидрометеорология марказининг хабар беришича, 8 январь куни Тошкентда ҳаво ўзгариб туради, вақти-вақти билан ёмғир ёғади. Кечаси 3-5, кундузи 5-7 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда ёғингарчилик бўлиб (ёмғир, қор), туман тушиши кутилади. Кечаси 3 даража совуқ, 2 даража илиқ, кундузи 2-7 даража илиқ бўлади.\nБухоро ва Навоий вилоятларида ҳаво ўзгариб туради, баъзи жойларда ёмғир ёғиб, туман тушиши кутилади. Кечаси 0-5, кундузи 7-12 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёмғир ёғиб, туман тушиши кутилади. Кечаси 0-5, кундузи 5-10 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, баъзи жойларда бироз ёмғир ёғиб, туман тушиши кутилади. Кечаси 2-7, кундузи 8-13 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, айрим жойларда ёмғир ёғиб, туман тушиши кутилади. Кечаси 3 даража совуқ, 2 даража илиқ, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, айрим жойларда кучли қор ёғади. Туман тушиши мумкин. Қор кўчиши хавфи бор. Кечаси ва кундузи 2 даража совуқ, 3 даража илиқ бўлади.\nҲудудларда сониясига 7-12 метр тезликда эсаётган шамол айрим жойларда сониясига 15-20 метргача кучайиши мумкин.


“Андижон” сафини яна 6 футболчи тарк этди\n12 июль, 2017, 23:56\n«Андижон» бугун давралар оралиғидаги биринчи синов-назорат учрашувини ўтказди. Бу ҳақда клуб матбуот химати хабар бермоқда.\n"Андижон"ни Лочин Долимов ва Санжар Асқаралиев тарк этди\nСпарринг-рақиб сифатида «УзДонгЖу» жамоаси танланди. Гарчи ўйин ўртоқлик мақомини олган бўлсада, дербига хос тарзда, муросасиз курашларга бой кечди. Қизиқарли кечган баҳсда «УзДонгЖу» 3:1 ҳисобида ғалаба қозонди. Шу куни «Андижон» таркибида асосан кўрикда бўлиб турган ёшлар харакат қилди.\nЭътиборлиси вилоят дербисини ҳар икки жамоа мураббийлари битта ўриндиқда кузатиб борди ва ўзига керакли хулосаларни чиқариб олишди дейиш мумкин. Учрашув Бўстон даҳасидаги «БЎФМ» стадионида ўтди. Андижонлик ишқибозлар катта футболни анча соғиниб қолишганини, уларнинг стадион трибунасини тўлдириб ўтиришганидан билиб олиш қийин эмасди.\nУсмон Тошев мазкур баҳсдан кейин айрим футболчилар билан хайрлашишга қарор қилди. Хусусан Баракатилло Исроилов, Аҳрор Ўктамов, Мансур Маҳсудов, Шаҳзод Каримов, Фаррух Шотурсунов, Акбар Ходжаев каби ўйинчилар билан дўстона равишда хайрлашилди. Эндиликда ушбу футболчилар ўзларига бошқа жамоа топиши мумкин. Улардан аввалроқ Кемран Наджафалиев билан Муҳаммадюсуф Абдумажидовнинг ҳам жамоа билан хайрлашгани аниқ бўлганди.\nШунингдек жамоада кўригида бўлган айрим ёшларга ҳам жавоб берилди.


Created on 09 October 2017\tHits: 88\nБас, Мени ёд этингиз, (Мен ҳам) сизларни ёд этурман. Менга шукр қилингиз, ношукрчилик қилмангиз! Эй, имон келтирганлар! Сабр ва намоз билан (Мендан) ёрдам сўрангиз! Албатта, Аллоҳ сабр қилувчилар билан биргадир (Бақара, 152-153).\nСаид ибн Жубайр айтади: “Зикр – Аллоҳ таолога итоат қилишдир.\nКим тасбеҳ, таҳлил, Қуръон қироатини кўп қилсада Аллоҳ таолони эслмаса, у Аллоҳга итоат қилмабди”. Пайғамбаримиз (соллаллоҳу алайҳи ва саллам): “Ким Аллоҳга итоат қилса Аллоҳ таолони зикр қилган бўлади. Агар унинг (нафл) намози, рўзаси ва Қуръон тиловати кам бўлса ҳам. Ким гуноҳ қилса, Аллоҳ таолони унутган бўлади. Агар унинг (нафл) намози, рўзаси ва Қуръон тиловати кўп бўлсада”, дедилар (Имом Байҳақий).\nБир киши Абу Усмонга “Аллоҳ таолони зикр қиламиз, лекин қалбимизда ҳаловатни сезмаймиз”, деб савол берди. Абу Усмон: “Аллоҳ таоло битта аъзойингни тоат билан зийнатлаб қўйганига ҳамд айтгин”, деди.\nМуоз ибн Жабал (розияллоҳу анҳу) айтади: “Бандаларни Аллоҳ таолонинг азобидан нажот топишига Аллоҳ таолони зикр қилишдан ўзга амал йўқ”.\nЯхшиликни билиб, у ҳақида гапириш шукрдир. Шукр луғатда “зоҳир қилиш”, “очиқ-ойдин қилиш”, каби маъноларни англатади. Банданинг Аллоҳ таолога мақтов айтиши ва берилган неъматларни эътироф этиб, тоат-ибодат қилиши шукрдир. Шунингдек, банда берилган инъомларга тил ила шукр, қалб билан иқрор қилади.\nШукр неъматларнинг зиёда бўлишининг омилидир. Банда берилган неъматга шукр қилса Аллоҳ таоло уни кўпайтириб беради. Бу ҳақда Қуръони каримда бундай марҳамат қилинади:\n“Қасамки, агар (берган неъматларимга) шукр қилсангиз, албатта, (уларни янада) зиёда қилурман” (Иброҳим, 7).\nГарчи ушбу оятда шукр қилиш ва ношукрлик оқибатлари Исроил авлодига қарата айтилган бўлса-да, лекин унинг ҳукми умумий бўлиб, то қиёматга қадар келадиган барча инсонларга тегишлидир. Шукр қилиш ўз-ўзидан бўлмайди, балки ўзидаги моддий ва маънавий неъматлар ҳақида кўп мулоҳаза қилиш, улар берилган тақдирда қандай ҳолатда бўлишини тасаввур этиш, ўзидан қашшоқ, қийналган кишиларни ёдга келтириш инсонни ўзидаги неъматлар учун Аллоҳга шукр қилишга ундайди. Бу иши инъом этувчига ҳам манзур бўлади. Натижада неъматнинг янада зиёда бўлишига сабаб бўлади. Аксинча, ношукрлик, нонкўрлик каби ҳолатлар инъом этувчида нафрат ва ғазаб пайдо бўлишига олиб келади. Натижада берган неъматларини қайтариб олиш ёки бошқа офат ёхуд мусибатларга дучор қилиш йўли билан жазолаши жоиз бўлиб қолади.\nНошукрлик инсонлараро муносабатларда ҳам ўзининг салбий натижаларини беради. Яхшиликни қадрлаб, имкони бўлса қайтариш айнан олижанобликдир (Шайх Абдулазиз Мансур).\nАллоҳ таоло бандаларини сабр билан ёрдам сўрашга буюрмоқда. Чунки сабр ботиний амалларнинг оғирларидан биридир. Инсон нафснинг шаҳватларидан сақланишида сабр муҳим ўринга эга.\nҲазрат Али (розияллоҳу анҳу)га қўшнининг ҳақи тўғрисида савол берилганда: “Қўшнига озор бермаслик билан бир қаторда, унинг озорига сабр қилиш”, деганлар. Аллоҳ таолонинг буйруқларини бажаришда ҳам, қайтарган ишларидан тийилишда ҳам сабр ёрдам беради. Аллоҳ таоло бандаларини нафснинг шаҳватларидан тийилишга ва ибодатларга буюради. Бандалар бу ишларда ҳам сабрга муҳтож бўладилар. Инсон машаққатларни енгиб, сабр қилса, Аллоҳ таоло Ўз каломига мувофиқ бу банда билан бирга бўлади. Унинг ишларида ёрдамчи бўлиб дуоларини ижобат қилади. Банда солиҳ амалларни бажаришда бардавом, собит бўлса ва сабр қилса нажот топади. Чунки сабр инсоннинг қиёмат куни зафар қучиши учун омилидир.\nШунингдек, Аллоҳ таоло мўмин-мусулмонларни намоз билан ёрдам сўрашга буюрди. Чунки намоз мўминларнинг руҳлари оламлар Раббисига кўтариладиган ва У Зотга муножат қилинадиган ибодатлар онасидир.


07:26 / 11.09.2015\nФинляндия ҳукумати сармоянинг ошишидан олинадиган даромад ва юқори даромадга эга фуқаролардан олинадиган солиқ миқдорини ошириш таклифи билан чиқди, деб хабар бермоқда Reuters ахборот агентлиги. Бу ҳақда мамлакат молия вазири Александр Стубб маълум қилди.\nҚайд этилишича, олинадиган қўшимча пуллардан бир қисми муҳожирлар туфайли ошиб кетган сарф-харажатларни қоплаш учун ишлатилади.\nАввалроқ Финляндия ташқи ишлар вазири Тимо Сойни Европа Иттифоқи давлатларига қочқинлар оқимини тўхтатиш кераклигини айтган эди. Сойни Европа Иттифоқи ҳудуди ташқарисида муҳожирлар учун лагерлар очишга чақирмоқда.


Исроил ҳаво ҳужумларидан Фаластинда 20 киши,...\n11.05.2021 11:01 0 1643\nИсроилнинг ҳаво ҳужумларидан 20 фаластинлик, шу жумладан, тўққиз нафар бола ҳалок бўлган. Бу ҳақда Фаластин Соғлиқни сақлаш вазирлигига таяниб «РИА Новости» хабар берди.\n«Исроилнинг Ғазо секторига уюштирган авиазарбалари натижасида анклавда йигирма фаластинлик, шу жумладан, тўққиз нафар бола ва бир аёл ҳалок бўлди. Яна 65 беш киши жароҳат олди», — деган Фаластин Соғлиқни сақлаш вазирлиги вакили Ашраф ал-Кидра.\nАввалроқ ХАМАСнинг жанговар Ал-Қассам гуруҳи Исроил томон ракеталар учирганди.\nҚуддус ва Бейт-Шемешда ракетадан огоҳлантирувчи сигнал янграган. Бундан ташқари, Фаластин «Исломий Жиҳод» гуруҳи Исроилнинг Сдерот шаҳрига ракета ҳужуми уюштирганини айтиб ўтган. Исроил Мудофаа кучлари, Исроил армиясининг матбуот хизмати, Сдеротга қилинган ҳужумда бир киши яраланганини маълум қилган.\nИсроил армияси раҳбариятининг сўзларига кўра, Ғазо секторидан жами 45 та ракета учирилган.\nболалар Исроил ракета Фаластин\nЖамият 20/06, 19:00


Кабир Ибн Кабир Дизақий Самарқандий XIV асрда яшаган фақиҳ. Бу олимнинг исми ҳақида гап кетганда, Кабир оти унинг отаси ва бобосидан ўтиб келиши, унинг бой табақадан келиб чиққанидан далолат беришини айтилади. Эҳтимол, бу Мовароуннаҳрнинг мўғуллар истилосигача бўлган бирорта ҳукмроннинг лақабидир, – деб ёзади айрим тарихчилар.\nУлуғбек ва мазкур олимнинг кўрсатишича, Кабир ибн Кабирнинг фаолияти Амир Темурнинг тахтга чиқиши (771/1370-807/1404)дан олдинги даврга тўғри келади.\nОлим Мовароуннаҳр ҳукмдори Туғлуқ Темур (748/1348-764/1362) ва унинг ўғли Илёсхўжа ибн Туғлуқ Темур (764/1362-791/1389) замонида ёки Темур ҳукмронлигининг илк даврларида яшаган бўлиши ҳам мумкин.\nКабир ибн Кабир Жиззахда туғилиб ўсган ва кейинчалик Самарқандда илмий фаолиятини давом эттирган. Кабирнинг ЎзР ФА ШИда сақланаётган қўлёзмасининг биринчи варағида унинг исми Кабируддин деб кўрсатилган. Аллома асарларидан бизгача унинг “Фатовоул Кабирий” (“Кабирийнинг фатволари”) номли китоби етиб келган.\nАсар форс тилида ёзилган бўлиб, унда жуда кўп арабча парчалар, турли китоблардан олинган мисоллар келтирилган. Бу фиқҳ илмига оид масалалар тўплами ҳисобланади. Асар сўз бошидан бошланиб, 30 та китоб (боб)га бўлинади. Биринчиси “Китобут таҳорат” (“Таҳорат китоби”), охиргиси “Китобул васоё” (“Васиятлар китоби”).\nАсарнинг иккита котиб томонидан 795/1393 ва 1125/1713 йил кўчирилган нусхаси (инв. № 3185/III), 1055/1596 йили номаълум котиб томонидан кўчирилган нусхаси (инв. № 2574/III), Муҳаммад Котиб томонидан 1046/1636 йили кўчирилган нусхаси (инв. № 3132/II) ва тахминан XVII асрда кўчирилган нусхаси (инв. № 1544/II)лар Беруний номидаги шарқшунослик институтида сақланмоқда. Бу асарнинг бизга маълум бўлган бошқа кутубхоналарда мавжудлиги аниқ эмас.\nШунингдек, алломанинг “Масоил насир” (“Ёрдам берувчи масалалар”) номли асари Санкт-Петербург Шарқшунослик институтида сақланмоқда. Бу китоб ҳам ислом дини ҳуқуқшунослигининг бир қанча масалаларига бағишланган бўлиб, 35 та китоб (бўлим)дан иборат. Асар Самарқандда ёзилган. Эҳтимол, бу “Фатовоу-л-Кабирий”нинг ўзга ном билан аталган нусхасидир.\n“САМАРҚАНД АЛЛОМАЛАРИ” китобидан\nДругие материалы в этой категории: « Ҳаво босими ва унинг инсонга таъсири\tУламоларни ҳурмат қилиш вожиб »


Ўзбекистон Хитойга 40 тонналик инсонпарварлик ёрдамини юбормоқда - 12.02.2020, Sputnik Ўзбекистон\nЎзбекистон президенти Шавкат Мирзиёев 12 февраль куни Хитой Халқ Республикасига инсонпарварлик ёрдамини жўнатиш бўйича фармонга имзо чекди. 12.02.2020, Sputnik Ўзбекистон\n11:51 12.02.2020 (янгиланди: 12:08 12.02.2020)\n© Sputnik / Дильшода РахматоваФавқулодда вазиятлар вазирлиги гуманитар юкни Хитойга махсус самолётда етказиш бўйича жавобгар ҳисобланади.\n© Sputnik / Дильшода РахматоваГуманитар ёрдам асосан бир марталик стерил тиббий қўлқоплар, ҳимоя қилувчи комбинезон, юз учун фильтрловчи ниқоб, махсус тиббий форма, тиббий ниқоблар ва бошқалардан иборат.\n© Sputnik / Дильшода РахматоваФавқулодда вазиятлар вазирлиги инсонпарварлик юки шакллантирилиши ва етказиб берилиши учун масъул этиб белгиланган.\n© Sputnik / Дильшода РахматоваСўнгги маълумотларга кўра, Хитойда вирусдан касалланганлар сони 42638 нафарни ташкил қилади, 1016 инсон ҳалок бўлган.\n© Sputnik / Дильшода РахматоваЎзбекистон ташқи ишлар вазири ўринбосари Дилшод Ахатов Хитой мамлакатнинг йирик савдо ҳамкорларидан бири эканини таъкидлади. “Бугунги кунда Хитой Халқ Республикасига ҳар тарафлама амалий ёрдам беришга тайёрмиз”, - деди Ахатов.\n© Sputnik / Дильшода РахматоваШунингдек, республикада гуманитар ёрдамнинг иккинчи партиясини тайёрлаш бўйича ишлар олиб борилмоқда. Шу сабабли мамлакатдаги текстиль корхоналари Хитойга юборилиши режалаштирилаётган тиббиёт ниқоблари ва ҳимоя костюмларини тайёрламоқда.


Овқатни тайёрлаш усули саломатликка қандай таъсир кўрсатади? | ayol.uzayol.uz\nОвқатни тайёрлаш усули саломатликка қандай таъсир кўрсатади?\nБиласизми?\t 14/11/2017 0 Sayt admini\nАсосий муаммо — ёғни ишлатиш. У таомнинг умумий калориялилигини оширади. Лекин калория қовуришда ҳосил бўладиган канцерогенларчалик хавфли эмас.\nЮқори ҳароратларнинг таъсири ҳар қандай ёғ учун ҳалокатли ҳисобланади. Натижада биз овқат билан бирга истеъмол қиладиган жуда кўп канцерогенлар, эркин радикаллар ва токсинлар ҳосил бўлади.\nҚайнатиш — бу овқат тайёрлашнинг энг қадимги усули ҳисобланади. Ва, шубҳасиз, қовуришдан кўра соғломроқ. Лекин унинг ҳам ўз камчиликлари бор, булардан энг асосийси — озиқ-овқатлардан кўп миқдорда витаминлар ва ферментларнинг йўқотилиши.\nБаъзи моддалар юқори ҳароратга чидай олмайди ва парчаланади, бошқалари сувда эрийди ва қисман шўрвага тушади. Бундан ташқари, гўшт маҳсулотларидаги кўпгина ёғлар қайноқ сувга тушиб ўз энергетик қийматини йўқотади. Бу озиқ-овқатларнинг фойдасини камайтиради.\nБуғда тайёрлаш — қайнатишнинг ҳам қовуришнинг ҳам муносиб ўрнини босувчи ҳисобланади: буғланган озиқ-овқатларнинг таъми қайнатилганларига қараганда анча мазалироқ бўлади; эркин радикаллар эса пайдо бўлмайди.\nБуғда тайёрланган овқат таркибида ёғлар кам бўлади ва тўлиқ парҳезли овқат ҳисобланади. Бундан ташқари, буғда тайёрланган сабзавотлар, балиқ ва гўшт ҳамма витаминлар ва минералларни сақлаб қолади.\nАйнан шунинг учун соғлом овқатланиш ва яшаш тарзи тарафдорлари тайёрлашнинг шу усулини танлайди.\nМикротўлқинли печнинг зарари тўғрисида жуда кўп эшитамиз. Лекин бу печнинг магнетронлари ишлаб чиқарган тўлқинлар узунлиги етарлича катта, нурланиш мосламанинг изоляцияланган деворлари орқали чиқа олмайди ва одамларга зарар етказмайди.\nБундай шароитда овқатлар жуда ажойиб бўлиб тайёрланади ва организмга ҳеч қандай зарар келтирмайди.\nКўпчилик бошқа усуллардан кўра бундай пишириш усулини маъқул кўради. Пергаментдан фойдаланиб, сиз ҳамма нарса тайёрлашингиз мумкин: товуқ гўштидан тортиб то картошкагача.\nГўшт, балиқ ёки товуқлар ичида ҳосил бўладиган буғ таъсирида ўз шарбатида пишади ва ёғ қўшишни талаб қилмайди, яъни таом юмшоқ, мазали ва парҳезли бўлиб чиқади.\nAyol.uz хабарларини Телеграмда кузатиб боринг: @uzayol\nБарчамизни қийнаган саволга батафсил жавоб: неча соат ухлаш керак?\nҚайси олийгоҳга энг кўп абитуриентлар ҳужжат топширганлиги маълум бўлди\nЎзбекистонда арзон уй-жойлар учун дастлабки бадал суммаси камайтирилди\nҚандай қилиб кам сарфлаш ва кўпроқ йиғиш: ёдимиздан кўтариладиган оддий қоидалар\nФВВ Ўзбекистон ҳудудида иссиқ ва қуруқ ҳаво кутилаётганидан огоҳлантирди


ЎзА - Риштонда туяқуш парваришланмоқда\nРиштонда туяқуш парваришланмоқда\n01.02.2017 17:26 Чоп этиш версияси\nБиринчи Президентимиз раҳнамолигида қишлоқ хўжалигини тубдан ислоҳ қилиш жараёнида фермерлик ҳаракати ва агробизнесни ҳар томонлама ривожлантиришга қаратилган алоҳида эътибор мамлакатимиз иқтисодий салоҳиятини юксалтириш ва халқимиз фаровонлигини оширишга хизмат қилмоқда. Аграр соҳага янги технологиялар, истиқболли лойиҳалар жорий этилаётир.\nФарғона вилоятида паррандачиликни ривожлантириш, парранда маҳсулотлари етиштириш ҳажмини ошириш ва аҳолини сифатли парҳез маҳсулотлар билан таъминлашга алоҳида эътибор қаратилмоқда.\n– Замонавий паррандачиликда туяқуш кўпайтириш кун сайин ошиб бормоқда, – дейди қўшма корхона раҳбари Фарангиз Азимова. – Мутахассислар туяқуш гўштининг ўзига хос парҳезбоплиги, терисининг майинлиги, ҳатто баъзи аъзоларини инсон танасига трансплантация қилиш мумкинлигини таъкидламоқда.\nМутахассисларнинг таъкидлашича, туяқуш 4 йилда репродуктив ёшга етади ва паррандачиликда бундай қушлар “Бридер” деб юритилади. Уларнинг ўртача тухум қўйиш ёши 10-15 йил, зотдор туяқушлар 40 йил давомида тухум қўяверади. Битта туяқуш 10-12 йил давомида қўйган тухумдан чиққан жўжа гўшти ўртача 72 тоннага етиши мумкин.Туяқуш боқишни йўлга қўйиш оилалар учун ҳам қулай ва даромадли бизнеслардан биридир.\nПаррандачиликда туяқуш боқиш янги йўналишлардан бири бўлиб, бугун мамлакатимизнинг барча ҳудудларида ривожланиб бормоқда. Кичик бизнес ва хусусий тадбиркорликка қаратилаётган доимий эътибор эса, ана шундай истиқболли лойиҳаларга кенг йўл очмоқда.


Россиядаги хорижий ширкатлар пора бермасликка келишишди - BBC O'zbek\nРоссиядаги хорижий ширкатлар пора бермасликка келишишди\nImage caption Россияда ҳар йили юз миллиардлаб доллар маблағ пора сифатида берилади\nРоссияда фаолият олиб бораётган ўнлаб халқаро ишркатлар пора таклиф этмаслик ҳақидаги битимни имзолашган.\nРоссия-Олмония Тадбиркорлар палатасининг маълум қилишича, битим Кремл эмас, балки хорижий ширкатларнинг ташаббуслари маҳсулидир.\nЖаҳон бўйлаб коррупцияга қарши курашувчи Transparency International ташкилотига кўра, Россияда ҳар йили 300 миллиард доллар пора сифатида берилади.\nКорупция билан боғлиқ охирги икки можарода хориж ширкатлари аралашган.\nРоссия президентининг маслахатчиси Аркадий Дворкович битимни олқишлаган.\n"Биз чет эл ширкатларининг коррупцияга қарши кураш чақириғимизга қулоқ тутганларидан ва бу борада бизга ёрдам бериш ниятида эканликларидан мамнунмиз", деб айтган Кремл мулозими.\nБитимни имзолаган аксарияти олмониялик 50 дан ортиқ ширкат орасида Siemens, Deutsche Bank, Deutsche Bahn ва Axel Springer AG сингари ширкатлар бор.\nРоссия Президенти Дмитрий Медведев коррупцияга қарши курашни ўз президентлигининг устивор вазифаси, деб эълон қилган.\nЎтган ҳафта у Россия ҳукуматининг коррупцияга қарши кураш стратегиясига доир ҳужжатни имзолаган.\nЯқинда Россияда хориж ширкатларининг иштирокидаги икки йирик порахўрлик можароси содир бўлган.\nҲозирда Россия, Олмония ва АҚШ ҳукуматлари Американинг компьютер ширкати Hewlett-Packard нинг бир неча йил муқаддам Россияда йирик шартномани қўлга киритиш учун пора берганлиги ҳақидаги даъволарни текширмоқда.\nЎтган ҳафта Hewlett-Packard вакили ширкат ҳодисани текшираётган идоралар билан тўла ҳамкорлик қилишини айтган.\nОлмониянинг "Mercedes-Benz" автомобилларини ишлаб чиқарадиган Daimler ширкати Россия ҳукуматига пора бергани учун АҚШда 185 миллион доллар жарима тўлаган.\nАйни текширув жараёнида олмон ширкати бошқа давлатлар қатори Ўзбекистон ҳукуматига ҳам пора берганини тан олган.\nTransparency International нинг Москвадаги ваколатхаонаси раҳбари Елена Панфилованинг айтишича, Россияда фаолият олиб бораётган хорижий ширкатлар пора беришни истамасликлари мумкин, аммо улар бизнес қилиш учун пора таклиф этишга мажбурланишлари эҳтимоли бор.\nУнга кўра, хориж ширкатлари имзолаган келишув бу каби вазиятлар юзага келишининг олдини ололмайди.\nКўпчилик таҳлилчилар хорижий ширкатларнинг пора таклиф этмаслик ҳақидаги келишуви яхши, аммо бу яқин келажакда коррупция муаммосини ҳал этмайди, деган фикрдалар.


“Оскар”га даъвогарлар рўйхати эълон қилинди\nАмерика киноакадемияси “Оскар” мукофоти учун номзодларни эълон қилди.\n2020 йилнинг энг яхши фильми мукофоти учун даъвогарлар: “Форд Феррарига қарши”, “Ирландиялик”, “Қуёнча Жожо”, “Жокер”, “Кичик аёллар”, “Никоҳ ҳикояси”, “1917”, “Бир бор Голливудда” ва “Паразитлар”.\nЭнг яхши режиссёр учун “Оскар” мукофотини: Марин Скорсезе (“Ирландиялик”), Тодд Филлипс (“Жокер”), Сэм Мендес (“1917”), Квентин Тарантино (“Бир бор Голливудда”), ва Пон Чжун Хо (“Паразитлар”) қўлга киритиши мумкин.\nЭнг яхши актёр учун “Оскар” мукофотига қуйидагилар даъвогарлик қиляпти: Антонио Бандерас (“Оғриқ ва шараф”), Леонардо Ди Каприо (“Бир бор Голливудда”), Хоакин Феникс (“Жокер”), Адам Драйвер (“Никоҳ ҳикояси”), Жонатан Прайс (“Икки ота”).\n2020 йилнинг энг яхши актрисаси мукофотига номзодлар: Синтиа Эриво (“Гарриет”), Скарлетт Йоханссон (“Никоҳ ҳикояси”), Сирша Ронан (“Кичик аёллар”), Шарлиз Терон (“Можаро”) ва Рене Зеллвегер (“Жуди”).\nНомзодларнинг тўлиқ рўйхати билан киноакадемия расмий сайтида танишишингиз мумкин. “Оскар” мукофоти топширишнинг тантанали маросими 2020 йилнинг 9 февраль куни бўлиб ўтади, дейди "qalampir.uz".\nКиритилди: 04:45 14.01.2020. Ўқилди: 1147 марта. Фикрлар сони: 0 та.\nБолливуд юлдузларининг сиз кўрмаган гўзал ва мафтункор қизлари (фото)


Жинсий алока билан бир кунда нечи маротаба шугуланиш мумкун - Jinsiy hayot 18+\nЖинсий алока билан бир кунда нечи маротаба шугуланиш мумкун\nAuthor Jinsiy Reading 5 min Views 192 Published by 06.09.2019\nБир кунда 4-5 маротаба Жинсий алока қилинса зарари йўқми?\nКўп Жинсий алока қилишда сперма тугаб қолмайдими?\nРусчадан гоогле орқали таржима буни ўқимаса ҳам бўлади\nСавол: нега ҳозирги кунда бепуштлик кўпайиб кетмоқда?\nБиринчи бўлиб айтиш кераки бепушликни кўпайиш сабаблари йилдан йилга айтиб\nборамиз бунинг жуда кўп сабаблари бор. Еркакларнинг жинсий алоқадан ўтадиган юқумли касаликларнинг кўплиги, ҳар хил стресларни кўпайиб кетганлиги, гармонлар ўзгариши қандли деябеднинг пайдо бўлиши, метоболизмнинг бузилиши, овқат рационлардаги зарарли махсулотлар, шакарни кўп истемол қилиш, буларнинг ҳаммаси бепуштлика сабабчи нарсалар ҳисобланади.\nТабиий овқатларнинг йўқли, кам ҳаракат қилиш, ўтириб иш олиб боришлик, ҳозирги кунда ёш йигитларимиз спорт билан шуғуланиш ўрнига уйда компютер билан шуғулланишади. Етибор берсангиз овқатланиш пайтида ҳамма телефон ўйнашади. Кўчада юрганда ҳам шу ахвол. Бу инсонларнинг вақтини олган бу техника.\nМасалан навбат кутиб ўтирган беморларга қарасам ҳаммасида қўлида телефон, ортиқча бир ҳаракат қилгиси келмайди. Бунинг ҳаммаси кам ҳаракат қилишдан келиб чиқади. Буларнинг ҳаммаси умумий қилиб қаралганда йилдан йилга бепуштликни кўпайиб кетишига сабабчиларидан бири.\nБу шундай нарсаки одамларнинг темераментосига боғлиқ. Шундай еркаклар бор кунига 4-5 мартадан алоқа қилади, еркаклар бор бир ҳафтада 2 маротаба алоқа қилади. Униси ҳам буниси ҳам норма ҳисобланади.\nНормал ҳолат бўлгани учун ўзи ҳохлаб талаб билан бўлаётган бўлса ҳеч қанақа зиёни йўқ бўлади. Ўзида ҳоҳиш йўқ аёлим қониқмади деб зўрлаб қилинган жинсий алоқа ўз организмига котта зарар йетказиши мумкун. Бориб бориб бу кишида аёлига нисбатан ҳеч қанақа ехтирос қомайдиган бўлади.\nAёлларга Шуни айтиб ўтиш кераки жуда ҳам кўп ҳоласангиз ҳам кеч қачон масуликни ўз қўлингизга олишингиз керка емас. Aгар сизни ҳохлаб турган ерингизга кел сизни ҳохлаябман десангиз шу захоти уни импотент қилиб қўйган бўласиз.\nҚўполроқ бўлса ҳам айтиш керак ерни бор қиладиган ҳам қаро йер қиладиган ҳам аёл бўлади.\nКўп алоқа бўладиган бўлса агар инсон организми талаб қилса ҳақатадан 4-5 маротабадагисида евокуляция сперма жуда кам чиқади. Бундан қўрқиб кетишади (уруғим тамом бўлиб қолди енди нима қиламан) бу сперма ишлаб чиқишга бир оз вақт керак. Яна ерталабга бориб сперма ўз ҳолатига қайтади. Шуни билиш кераки қанчалик кўп ишлайдига ўргин шунчалик мустахкам кўп ишлайдиган бўлади. Aгар сиз ҳар куни 4-5 маротаба ётиб юриб бирданига бир ҳафтага тўхтатиб қўйсангиз касаликлар юзага келиши мумкун.\nИложи борича дойим сизнинг дойимий ритмингиз бўйича қанақа талаб бўладиган бўлса шу кетишда давом етириш керак. Темпераменти юқори болларда аёлининг ҳайз вақти келадиган бўлса, ҳайзда қўшилиб бўлмайди, нима қилишини билмай қолишади. Ҳар хил бошқа методларга берилиб аёлларни қийнаб ташлашлари мумкун.\nОлимлар узоқ вақтдан бери еркаклар ва аёллар бир вақтнинг ўзида жинсий истакнинг чўққисида бўлишини аниқладилар: ерталаб соат 8.00, кечқурун – 20.00. Маълум бўлишича, муваффақиятли тарзда бир-бирига мос келадиган ҳолда, биз кунига камида икки марта жинсий алоқа қилишимиз ва хоҳлаганимизча вақт ўтказишимиз мумкин. Йўқ, аслида ҳамма нарса бошқача бўлиб чиқади.\nКўпми ёки озми?\nБирор кишининг феъл-атвори жинсий алоқада бўлиш, қанча ва ким билан бўлишини белгилайди. Бу табиий ва бу ҳарорат паст бўлиши мумкинлиги билан ёмон нарса йўқ. Самимий севги жинсий алоқанинг давомийлиги ёки частотаси билан ўлчанмайди.\nҚизиқарли факт: олимлар ҳафтасига 2-3 марта одам учун жинсий ҳаракатларнинг мақбул сонини чақиришади.\nҚанча ва қанча пул керак\nОддий ҳаётда, телевизорда, оммавий ахборот воситаларида, кинода, агар жинсий алоқа қанча бўлса, одамлар бир неча дақиқада оргазмга еришиб, тезда буни қилувчиларни масхара қилишади. Aслида, мутахассисларнинг таъкидлашича, 5 дақиқалик жинсий алоқа – бу одамнинг нормаси. Бу табиатга боғлиқ: наслчилик жараёни қисқа умр кўриш учун яратилган, чунки еркак айни пайтда жуда ҳимоясиз бўлиб, катта хавф остида, шунинг учун чўзиш завқлари хавфлидир.\nИкки дақиқагача ёки ундан кам – бу расмий равишда ерта еякуляция вақти ҳисобланади. Шунингдек, еркакнинг соғлиғи ва узоқ муддат ичиш жинсий алоқанинг давомийлигига таъсир қилишини унутманг. Aгар узоқ вақт жинсий алоқа бўлмаган бўлса ва соғлик бизни хафа қилса, унда бундай ҳолатлар билан азоблаш керак.\nAёлларга қараганда еркакларни жинсий алоқа давомийлиги кўпроқ қизиқтиради. Aгар уларга меҳмондўстлик жуда узоқ давом етмаса, улар ташвишланадилар. Гарчи сўровномалар шуни кўрсатдики, ўртача аёлга бир соатлик жинсий завқ керак емас, аммо принципиал жиҳатдан улар учун 10 минут жинсий алоқа етарли (олдиндан айтилганлардан ташқари).\nAгар биз статистикага қарасак, рақамлар қуйидагича айтилади:\nФақатгина 19% жуфтликлар ҳаддан ташқари жинсий ҳаёт кечиришади, ҳафтада 3 маротаба ва ундан ҳам кўпроқ яқинлик қилишади;\n35% жуфтлик ўртача жинсий ҳароратга ега ва улар ҳафтасига 1-2 марта етарли жинсий алоқа қилишади;\nAжабланарлиси шундаки, 25% жуфтликлар ўзларини ажойиб ҳис қилишади ва бир-бирларини севадилар, ойига атиги 2-3 марта жинсий алоқада бўлишади;\nВа респондентларнинг 21 фоизи ойига бир мартадан кам жинсий алоқа қилишади.\nҲар бир нарса индивидуалдир, шунинг учун қанча жинсий алоқа қилиш кераклиги ва қандай бўлиш кераклиги сизга боғлиқ. Aсосийси, сиз қулайсиз. Aгар сиз ва шеригингиз жинсий алоқада уйғунликни топсангиз, унда бошқаларнинг фикри иккинчи даражали.


ЙПХ нозирлари учун тан-камералар етказиб берувчи танлаб олинди - 23.05.2019, Sputnik Ўзбекистон\nИчки ишлар вазирлиги бир неча камераларни синовдан ўтказиб, штаб-квартираси АҚШда бўлган Infinecom LLC компанияси маҳсулотини танлаб олди. 23.05.2019, Sputnik Ўзбекистон\n10:56 23.05.2019 (янгиланди: 11:01 23.05.2019)\n© МВД УзбекистанаВ Узбекистане выбрали поставщика бодикамер из США\nИчки ишлар вазирлиги бир неча камераларни синовдан ўтказиб, штаб-квартираси АҚШда бўлган Infinecom LLC компанияси маҳсулотини танлаб олди.\nТОШКЕНТ, 23 май – Sputnik. Ички ишлар вазирлиги ЙПХ нозирлари учун тан-камералари (body-camera) етказиб берувчи компанияни танлади, деб хабар қилмоқда ИИВ.\n31 Октябр 2018, 16:10\nДастлабки босқичда ИИВ 15 та хорижий ва маҳаллий ишлаб чиқарувчилар маҳсулотларини ўрганиб чиқиб улардан 6 тасини танлаб олди. Булар Anico Kft, Infinecom LLC, SecureHouse, PolyTechnologies, Des Ltd, "Узэлектроаппарат-Электрощит" компаниялари маҳсулотлари эди.\nИш шароитида синовдан ўтказилганидан сўз Ички ишлар вазирлиги штаб-квартираси АҚШда бўлган Infinecom LLC компанияси маҳсулотини танлаб олди. Ушбу компания Ўзбекистон ҳуқуқни сақлаш органларига тана камералари, маълумотни сақлаш тизими ва Тошкент ИИББ мониторинг маркази учун ускуналар етказиб беради.\nЙХП ходимлари доимий тақиб юрадиган ушбу камералар ахборотни ёзиб олиш, сақлаш, аудио ва видео материалларни сақлаш ҳамда фавқулодда вазиятда ёрдам чақириш учун “тревога” тугмачасига эга бўлади.\nТошкентда йўл нозирлари ён камераларни синовдан ўтказмоқда\nДиспетчер эса, ЙПХ нарядлари турган жойини аниқлаш, камерага онлайн тартибда уланиш ҳамда ходимлар фаолиятини назорат қилиш имконига эга бўлади. Камераларга ёзиб олинган материалларни ўчириш ёки уларни ўзгартиришнинг иложи йўқ.\nИнспекторлар хизмат вақтида камераларни фақат 5 дақиқа ҳамда тушлиқ вақтида ечиш ҳуқуқига эга бўлади. Барча ёзиб олинган видеолар махсус серверларда 1 ой давомида сақланади.\nInfinecom LLC компаниясининг бош офиси АҚШнинг Теннеси штати Коллервилль шаҳрида жойлашган. Унинг ваколатхоналари Сингапур ва Ўзбекистонда бор. Компания 2011 йилда ташкил қилинган.\nЭслатиб ўтамиз, 2018 йил бошида Шавкат Мирзиёев йўл-патрул хизмати ходимларини камералар билан жиҳозлаш ҳақида топшириқ берган эди.


Қаршида ички ишларга ишга олиб киришни ваъда қилган фуқаро ушланди\nҚаршида ички ишларга ишга олиб киришни...\n01.09.2018 16:20 0 1647\nҚашқадарё вилоятининг Қарши шаҳрида 24 август куни Нишон туманида яшовчи С.Л. исмли аёл вилоят ИИБга мурожаат қилиб, Қарши шаҳрида яшовчи Х.С., унинг ўғли А.Қ.ни танишлари орқали 1000 АҚШ доллари эвазига ички ишлар органларига ёки 500 АҚШ доллари эвазига халқ қабулхонасига ишга жойлаштириб қўйишини айтганини маълум қилган.\nКўрилган тезкор тадбирлар натижасида Х.С. 1000 АҚШ долларини олаётган вақтида ИИБ ходимлари томонидан қўлга олинган.\nкоррупция пора ички ишлар Қашқадарё\nҲуқуқ 20/08, 21:46


Асакада экспорт салоҳиятига эга мева-сабзавотни қайта ишлаш корхонаси иш бошлади\n15:46 / 25.06.2017\nЎзбекистон заминида пишиб етиладиган сархил мева-чева ва сабзавотларга чет элларда талаб жуда катта.\nАсака тумани “Обод турмуш орзуси” фермер хўжалигида йилига 1 миллион долларлик маҳсулот экспорт қилиш салоҳиятига эга мева-сабзавот маҳсулотларини қайта ишловчи корхонанинг очилиш маросими бўлиб ўтди. Хўжаликка 850 минг АҚШ доллари қийматидаги лойиҳа асосида замонавий ускуналар чет элдан олиб келиб ўрнатилди.\nШу йилнинг март ойида Андижон вилояти ҳокими бошчилигидаги делегация Россия давлатининг Новосибирск ва Красноярск ўлкаларида бўлган чоғида тадбиркорларимиз маҳаллий ишбилармонлар билан мева-савбзавот етказиб бериш бўйича кўплаб шартномалар имзолаган эдилар.\nКорхонада фермер хўжалигининг мавжуд 200 гектар ер майдонида етиштирилган маҳсулотларидан ташқари, вилоятнинг Балиқчи, Шаҳрихон ва Андижон тумани деҳқон ва боғбонлари томонидан етиштирилган ҳосил қайта ишланади.\nИшлаб чиқариш объектининг ишга тушириш маросимида Андижон вилояти ҳокими Шуҳратбек Абдураҳмонов иштирок этиб, ишлаб чиқариш жараёни билан танишди.\n- Корхонамиз йилига 150 минг тонна маҳсулот ишлаб чиқариш қувватига эга бўлиб, Россия, Қозоғистон, Тожикистон ва Бельгия каби давлатлари билан экспорт бўйича шартномалар имзоланган, - дейди завод иш юритувчиси Муҳиддин Ғафуров. –Масканимизда 150 нафар иш ўрни яратилган ва келажакда бу рақамлар сони ортиб боради.\nАсака мева-сабзавот корхонаси\nАсакада 20 ёшли йигит одам ўлдирди


Natura Siberica Нархи, Тошкентда сотиб олиш\nNatura Siberica – бу нафақат табиий хавфсиз косметика ва нафақат ўтлардан тайёрланган косметика саналади. Балки Россияда биринчи марта сертификатланган органик косметика ҳисобланади. Россия косметика брендлари ичидаги бестселлер ва очиқ-ойдин етакчи саналган Siberica - аллақачон Тошкент бьюти-аудиториясида ҳам таниқли бўлишга улгурган.\nNatura Siberica ҳар бир маҳсулотининг 95% дан 100%гача ингредиентлари ўсимликлардан тайёрланган келиб чиқиш тарихига эга. Уларнинг асосини Сибирнинг ноёб ёғлари ва ёввойи ўсимликларининг экстрактлари ташкил этади. Изғирин совуқ иқлимда ҳам яшаб кетиш қобилиятига эга бўлган Сибир ўсимликлари – антиоксидантлар, витаминлар, қимматбаҳо озиқлантирувчи моддалар ва эфир ёғларининг ҳақиқий концентратларидир. Natura Siberica лабораториясининг мутахассислари улардан гўзаллик ва ёшликни узоқ йиллавр давомида сақлаб қолишига ёрдам берувчи тери ва сочлар учун мўъжизакор эликсирлар яратдилар. Уларнинг самарасини ошириш учун эса, Natura Siberica ишлаб чиқарувчилари ўз самарадорлигини исботлаб берган косметология соҳасидаги энг сўнгги юутуқлардан фойдаландилар.\nТаркиби соғлиқ учун хавфли саналадиган SLS и SLES (натрий сульфатлари лаурети ва лаурили), парабенлар, нефт-кимё маҳсулотлари, PEG (гликоллар), силиконлар, минерал ёғлар, EDTA (этилендиаминтетрауксус кислота), BHT-BHA (бутилокситолуол ва бутилоксианизол), синтетик ҳушбўйлантиргич ва бўёқлар каби компонентлар ИШТИРОКИСИЗ тайёрланган! ГОСТ ва Европа сифат сертификлари билан тасдиқланган.\nНатура Сиберика косметикаси ҳайвонларда синовдан ўтказилмайди. Natura Siberica барча маҳсулотлари Европанинг қатъий клиник синовларидан ўтган ва Европа сифат сертификларига мос келади.\nКрем кул учун Natura Siberica 75мл\nКрем оёк учун Natura Siberica 75мл\nШампунь чакандали Natura Siberica облепиха для нормальных и сухих волос 400мл\nШампунь чакандали Natura Siberica облепиха для нормальных и жирных волос 400мл\nШампунь Natura Siberica Kamchatka Снежный Бриллиант эффектный объем и пышность 280мл\nЧаканда ёҒи Natura Siberica облепиха 300мл\nШампунь чакандали Natura Siberica облепиха для всех типов волос 400мл


Нигерия Ўзбекистоннинг тақиғидан ғазабда - BBC O'zbek\nНигерия Ўзбекистоннинг тақиғидан ғазабда\nНигерия Кураш Федерацияси президентининг даъво қилишича, “бу қарор курашчиларининг жаҳон таснифидаги турнирда иштирок этиш ва ўз бахтларини синаб кўришларига тўсқинлик қилиш баробарида, уларга мудҳиш хасталик ташувчиси, деган тамғани ҳам ёпиштиради”.\nДаниэль Игали халқаро кураш федерацияси ва Ўзбекистоннинг ўзларини Тошкентга киритмаслик қарори юзасидан норозилик билдириб, шахсан FILA Президенти Ненад Лаловичга мактуб йўллаган.\nКуни-кеча Ўзбекистон томонининг тавсияси билан FILA ғарбий Африкани ўз забтига олаётган Эбола эпидемияси сабаб, етти нигериялик ва икки сьерра-леонелик курашчини спорт кураши бўйича Тошкентда бўлиб ўтажак жаҳон чемпионатига таклиф қилмасликка қарор қилганди.\nБундан ташқари, расмий хабарларда бу мудҳиш хасталик Ўзбекистон Соғлиқни сақлаш вазирлигини ғарбий Африканинг олти давлати вакилларининг Тошкентга сафарини чеклашга ҳам мажбур қилгани айтилганди.\nАйни ўринда сўз Гвинея, Гвинея-Бисау, Либерия, Сьерра-Леоне, Нигерия ва Конго Демократик республикаси ҳақида кетмоқда.\nЎз ўрнида таъкидлаш жоиз, Нигерияга қадар ҳозирча бирор бир "тақиқ остига тушган" ғарбий Африка давлати бу қарорни савол остига олмаган.\nСпорт кураши бўйича бу йилги жаҳон чемпионати эса, 8-14 сентябр кунлари Ўзбекистон пойтахти Тошкентда бўлиб ўтади.\nНигерия Кураш Федерацияси Президенти Даниэль Игалининг даъво қилишича, бу қарор, агар таъбир жоиз бўлса, ўзларини билвосита “вирус ташувчиси” қилиб қўйган.\n“Мен бу мактубда жаҳон чемпионатига қўйилмаган спортчи ва мулозимларнинг қанчалик норози ва ҳафсалалари пир бўлганлигини изҳор этдим. Бу қарор жаҳон таснифидаги турнирда иштирок этиш ва ўз бахтларини синаб кўришга тўсқинлик қилиш баробарида, уларга мудҳиш хасталик ташувчиси, деган тамғани ҳам ёпиштиради”, - дейди у FILA Президенти Ненад Лаловичга йўллаган мактубида.\nФото муаллифлик ҳуқуқи fila\nХудди шунинг баробарида Нигерия Кураш Федерацияси президенти ўз мактубида Ўзбекистоннинг тавсияси ва FILAнинг қарори африкалик мулозимларнинг халқаро кураш федерацияси кенгашига сайланиш имкониятидан мосуво қолдиришига ҳам алоҳида диққат қаратган.\nУ президент Ненад Лаловичдан, “яқинда Эбола хасталиги қайд этилган Сенегал дохил олти ғарбий Африка кураш федерацияси президентларининг FILA Конгрессида иштирок этишлари учун Тошкентга киритиш-киритилмасликлари юзасидан аниқ жавоб беришини” сўраган.\n“Сьерра-Леоне Кураш Федерацияси президенти ҳам тилга олиб ўтганидек, бу мамлакатлар аэропортларида қатор тиббий текширув нуқталари ташкил этилгани боис, Эболага чалинган бирор бир инсон учоқ бортига чиқа олмайди. FILA конгрессининг миллий кураш федерациялари учун қанчалик муҳим тадбир экани сизга яхши маълум. Устига устак, сўнгги қарордан зиён чеккан давлатлар кураш федерациялари президентлари орасида FILA кенгаши аъзолигига номзодлар ҳам бор”, - деган у ўз мактубида.\nFILA президенти эса, шу ҳафта душанба куни ўз қарорларидан “зиён чеккан курашчилар, мураббийлар ва мухлисларга ҳамдард” эканини алоҳида баён қилганди.\nЎз ўрнида, ғарбий Африкадаги Эбола билан боғлиқ вазиятни яқиндан кузатишда давом этишлари ва вазиятга қараб, улар билан мулоқотда бўлиб туришларини ҳам билдирганди.\nҲозирча аниқ давоси топилмаган Эбола эса, дунёдаги энг мудҳиш касалликлардан бири саналмоқда.\nЭбола вируси касал инсоннинг бадан суюқликлари орқали тарқалади ва тер ҳам буларнинг сирасига киради.\nТошкентдаги нуфузли турнир эса, қатор халқаро мусобақалар каби, ғарбий Африканинг қатор давлатларида ҳалича тўлиқ давоси топилмаган Эбола хасталиги эпидемия даражасига етган бир пайтга тўғри келмоқда.\nБу яқин йиллар ичидаги энг йириги бўлиши кутилаётган Тошкентдаги жаҳон чемпионатида эса, дунёнинг 90 дан ортиқ давлатидан 800 дан зиёд курашчининг иштирок этиши кутилмоқда.\nРасмий хабарларга кўра, бир ҳафталик турнир давомида курашчилар 24 вазн тоифасида уч хил кураш тури бўйича жаҳон чемпионлиги учун кураш олиб боришади.\nБиринчилик иштирокчилари орасида ўнлаб амалдаги ва собиқ жаҳон чемпионларининг борлиги ҳам айтилади.\n‘Эбола боис 9 курашчи Тошкентга келолмайди’\nЎзбекистон Эболадан ‘хавотирда’ми?


Сречко Катанец: «Ўзбек футболчиларига агрессивлик етишмайди. Умуман олганда, ўйиндан қониқдим»\nЎзбекистон миллий жамоаси бош мураббийи Сречко Катанец Швецияга (1:2) қарши ўртоқлик ўйинидан сўнг ўз фикрларини билдириб ўтди.\n«Энг аввало, Швеция миллий жамоасини ғалаба билан табриклайман. Биринчи таассуротимга келадиган бўлсак, Ўзбекистонга келганимга ҳали кўп бўлмади. Умуман олганда, бугунги ўйиндан қониқдим. Яхши ўйнадик, лекин хатоларимиз ҳам бўлди. Бу — нормал ҳолат. Сабаби, таркибимизда ёш ўйинчилар кўп эди. Ўйлашимча, шу билан тўхтаб қолмаймиз. Кўпроқ ишлашимиз керак, чунки бизни ҳали жуда кўп муҳим ўйинлар кутиб турибди.\nҲаммамизга маълум: шведлар —анча юқори даражадаги жамоа, улар нима қилиш кераклигини жуда яхши билишади. Жамоада катта турнирлар тажрибаси бор. Бугунги ўйинда ҳам рақибларимиз чиройли ўйин кўрсатди. Бизга эса бу учрашув катта тажриба бўлди.\nҲимоячиларнинг хатоси? Бу футбол. Ҳаммамиз ҳам хато қиламиз. Ҳимоячиларимиз ҳам бундан мустасно эмас. Уларга қўйилган вазифа — агрессивроқ бўлиш эди. Аслида буни ҳаммадан талаб қилдим. Чунки ўзбек футболчиларига бу нарса бироз етишмайди.\nТаъкидлаганимдек, умумий натижадан қониқдим. Швециядек жисмоний жиҳатдан кучли рақибга қарши ўйнаш осон эмас.\nНатижадан ваҳимага тушмаяпман. Сабаби, асосий вазифамиз ёшларга имконият бериб, уларни синаб олиш эди, бусиз иложи йўқ, чунки биз ўсишимиз керак.\nЭлдор Суюнов энг яхши ўйинини ўтказдими? Тўғрисини айтсам, бу мен учун муҳим эмас. Ҳа, у бугун чиройли сейвлар қилди.\nЎзингизга маълум, кучли жамоа қуриш учун йиллар керак. Мен жамоага қўшилганимга эса 7 кун бўлди. Умид қиламан, ҳамма ўз устида ишлайди ва тўхтаб қолмайди. Швецияга эса кейинги ўйинда омад тилайман», — деб ёзади ЎФА матбуот хизмати.


«ФУҚАРОЛАРИМИЗНИНГ ХАВФСИЗЛИГИ, ТИНЧЛИК-ОСОЙИШТАЛИГИ УЧУН ХИЗМАТ ҚИЛАМИЗ!»\nБеларусь делегациясининг мамлакатимизга ташрифи доирасида Ўзбекистон Республикаси ИИВ Қўриқлаш бош бошқармасида ўтказилган учрашув чоғида Беларусь Республикаси ИИВ Қўриқлаш департаменти бошлиғи, милиция генерал-майори С. Хоменко ўз фикрини шу тарзда баён этди.\nМаълумки, яқинда полковник Т. Наджимов бошчилигидаги Ўзбекистон Республикаси ИИВ Қўриқлаш бош бошқармаси делегацияси Беларусь Республикасига ташриф буюриб, ИИВ Қўриқлаш департаменти фаолияти билан танишган эди. Таъкидлаш жоизки, ташриф доирасида делегациямиз аъзолари Беларусь Республикаси ИИВ Қўриқлаш департаменти бошқармаси тузилмасига кирувчи бир қатор объектларда бўлиб, ҳамкасблар билан тажриба алмашишди, иш услублари билан ўртоқлашиб, ўзлари учун қизиқарли ва фойдали маълумотларга эга бўлишди. Беларусь Республикасидаги учрашув чоғида томонлар Ўзбекистонга қилинадиган жавоб ташрифи борасида келишиб олишган эди.\nКелишувга асосан, шу кунларда Беларусь Республикаси ИИВ Қўриқлаш департаменти бошлиғи, милиция генерал-майори С. Хоменко бошчилигидаги делегация Тошкент шаҳрига ташриф буюрди. Меҳмонларни Ўзбекистон Республикаси ИИВ Қўриқлаш бош бошқармаси бошлиғи, полковник Т. Наджимов қабул қилди. Шунингдек, учрашувда Бош бошқарманинг масъул ходимлари ва ОАВ вакиллари иштирок этишди.\nБеларусь делегацияси вакиллари ташриф чоғида ИИВ Қўриқлаш хизмати тузилмаси ва фаолияти билан танишиб, ўзаро фикр алмашишди.\nИИВ Қўриқлаш бош бошқармаси бошлиғи, полковник\nТ. Наджимов қайд этганидек, Ўзбекистон Республикаси ИИВ тузилмасида фаолият олиб бораётган Қўриқлаш хизмати айниқса сўнгги йиллар ичида ривожланишнинг янги ва самарали даражасига кўтарилди. Янги технологияларга ўтилиб, асосий эътибор замонавий, такомиллаштирилган оптик қўриқлаш аппаратураси ва техникасига қаратилди. Шу билан бирга, бўлинма сафига фуқароларимизнинг тинчлик-\nосойишталигини сақлаш йўлида сидқидилдан хизмат қилишга тайёр қобилиятли ёшлар қабул қилинмоқда. Полковник Т. Наджимов делегациямизнинг Беларусь Республикасига ташрифидан олган таассуротлари, беларуслик ҳамкасблардан ўрганган тажриба, Ўзбекистонда қўлланилаётган қўриқлаш тизимига ишонч билан жорий этиш мумкин бўлган янгилик ва ишланмалар ҳақида сўзлаб берди.\nМулоқот чоғида Беларусь Республикаси ИИВ Қўриқлаш департаменти бошлиғи, милиция генерал-майори С. Хоменко самимий қабул учун миннатдорлик билдириб, касбий кўникма ва назарий ишланмалар алмашинуви доимий асосда ташкил этилиши лозимлигини, доим ва ҳар қандай вазиятда ҳамкорликни давом эттириб, биргаликда фаолият юритишга, ўзаро ёрдам кўрсатишга ҳаракат қилиш зарурлигини таъкидлаб ўтди. Фаолиятнинг ҳар бир жабҳасида ҳамкорлик қилишга тайёргарлик мавжуд, бу йўналишда икки томонлама интилиш ва қизиқишни намоён этиш кифоя.\n– Барчамиз битта катта ишни амалга оширяпмиз, шу боис профессионаллик фаолиятимизнинг бош марказида туриши лозим, – деди милиция генерал-майори С. Хоменко.\nСуҳбат якунида Ўзбекистон Республикаси ИИВ Қўриқлаш бош бошқармаси ва Беларусь Республикаси ИИВ Қўриқлаш департаменти ўртасидаги 2019–2020 йилларга мўлжалланган ҳамкорлик тўғрисидаги Протоколни имзолаш маросими бўлиб ўтди.\nТашриф доирасида меҳмонлар Тошкент шаҳар ИИББ Қўриқлаш бошқармасида бўлиб, бошқарма ҳамда Маълумотларга ишлов бериш ва мониторинг маркази фаолияти билан яқиндан танишди. Шунингдек, улар учун Самарқанд шаҳрига саёҳат ташкил этилди. У ерда беларуслик ҳамкасблар хавфсиз туризмни таъминлаш бўлинмаси фаолияти билан танишиб, қайтиш чоғида Тошкент вилояти Бўстонлиқ тумани ИИБ қўриқлаш бўлимига ташриф буюришди.\n✔ 36  10:42, 04.02.2019\n✔ 67  11:51, 28.01.2019\n✔ 81  11:55, 14.01.2019